ڕێوڕه‌سمی یادی دوكتور شه‌ره‌فكه‌ندی له وڵاتی سوید به‌ڕێوه چوو – PDKI SWEDEN\nلەسەر ئیلول 15, 2018\nكۆمیته‌ی سویدی حیزبی دێمۆكراتی كوردستانی ئێران سێمینارێكی بۆ یادی دۆكتور سه‌عید شه‌ره‌فكه‌ندی و هاوڕێیانی به‌ڕێوه برد.\nڕێوڕه‌سمه‌كه ڕۆژی شه‌ممه ١٥ی سێپتامبر له هۆڵی شیستا ترێفی شاری ستۆكهۆڵم و به سروودی نه‌ته‌وایه‌تی ئه‌ی ڕه‌قیب و خوله‌كێك بێ ده‌نگی بۆ یادی هه‌موو شه‌هیدانی كورد و كوردستان ده‌ستی پێكرد.\nپاشان په‌یامی كۆمییته‌ی سویدی حیزب له لایه‌ن كاكه‌برا ئه‌لیاسی به‌رپرسی كۆمیته خوێندرایه‌وه. له په‌یامی كۆمیته‌ی سوید جه‌خت له سه‌ر نوێ كردنه‌وه‌ی په‌یمانی وه‌فاداری له‌گه‌ڵ شه‌هیدان و ڕێبازه‌كه‌یان كرابوویه‌وه.\nله درێژه‌ی سێمیناره‌كه، دوكتور هاشم ئه‌حمه‌دزاده باسێكی سه‌باره‌ت به ته‌وه‌ری بیره‌وه‌ری، مێژوو و كه‌سایه‌تیه‌كان و رۆڵی ئه‌م دوو فاكته‌ره له سه‌ر دروست كردنی شۆناس پێشكه‌ش كرد. سه‌باره‌ت به ته‌وه‌ری بیره‌وه‌ری ناوبراو ئاماژه‌ی به‌وه كرد كه “گۆڕی ئیعدامكراوان و شه‌هیدانی دیكه دیار نیه، ئه‌مه‌ش پیشان ده‌دات كه دوژمن هه‌وڵ ده‌دات به هه‌ر شێوه‌یه‌ك بیره‌وه‌ریه‌كانمان بسڕێته‌وه”.\nدوكتور هاشم ئه‌حمه‌دزاده سه‌باره‌ت به ڕۆڵی كه‌سایه‌تیه‌كان له ناو مێژوو دوو پرسیاری وروژاند: “ئه‌گه‌ر هیتله‌ر نه‌با شه‌ری جیهانی دووهه‌م ڕووی ده‌دا؟ ئه‌گه‌ر چیرچیل نه‌با هاوپه‌یمانان ده‌یانتوانی له سه‌ر دوژمن سه‌ركه‌ون”. به‌م شێوه ناوبراو جه‌ختی له سه‌ر گرینگی بوونی كه‌سایه‌تیه‌كان له ناو مێژووی گه‌لان كرد و له ناو نه‌ته‌وه‌ی كورد ئاماژه‌ی به رۆڵی دوكتور قاسملوو و دوكتور سه‌عید كرد كه له ناو ئاكادیمیسیه‌نه كورد و غه‌یری كورده‌كان جێگایه‌كی تایبه‌تیان هه‌یه. ناوبراو درێژه‌ی دا به باسه‌كانی و وتی: “له مێژوودا به پێی پێداویستی كاتی، كه‌سانێك په‌یدا ده‌بن كه رۆڵی خۆیان له هه‌موو كه‌س باشتر ده‌گێڕن، نه‌بوونی ئه‌و كه‌سانه له سه‌رده‌مانێك ده‌بێته هۆی لاوازی خه‌بات”.\nدوكتور ئه‌حمه‌دزاده سه‌باره‌ت به نووسینی ژیاننامه‌ی كه‌سایه‌تیه مێژووییه‌كانی كورد ڕه‌خنه‌یه‌كی ئاراسته‌ی حیزب و ڕۆشنبیره‌كان كرد و وتی “به‌داخه‌وه ئه‌گه‌ر كه‌سێكی بیانی بیه‌وێ له سه‌ر ژیانی كه‌سێك وه‌كوو دوكتور سه‌عید یان دوكتور شه‌ره‌فكه‌ندی بزانێت، هیچ په‌رتووكێك به زمانی ئینگلیزی بوونی نیه”.\nله درێژه‌ی ڕێوڕه‌سمه‌كه دوكتور خالید خه‌یاتی باسێكی له ژێر سه‌ردێڕی “له دوكتور سه‌عیده‌وه هه‌تا قه‌ڵای كۆیه، سه‌ره‌تای مێژوویه‌كی نوێ و چه‌ند ڕامانێك” پێشكه‌ش كرد. ناوبراو باسه‌كه‌ی خۆی به پیشاندانی چه‌ند وێنه‌یه‌ك له ئیعدامكراوانی كورد، هێرش بۆ حیزبی دێمۆكرات، وشك بوونی گۆلی ورمێ، كۆبوونه‌وه‌ی ده‌سه‌ڵاتدارانی ڕژیم له كوردستان و كۆڵبه‌رانی كورد، ده‌سپێكرد. پاشان سه‌باره‌ت به تێرۆریزمی كۆماری ئیسلامی، دوكتور خالید خه‌یاتی ئاماژه‌ی به‌وه كرد كه ئه‌مه ته‌نیا كرده‌وه‌ی حكوومه‌تێكی سته‌مكار نیه، به‌ڵكوو له عه‌قڵانیه‌تێكی تایبه‌ت سه‌رچاوه‌ی گرتووه. له سه‌ر ئه‌م ئه‌ساسه‌ش ناوبراو وتی كه “ئه‌م كرده‌وانه به‌ستێنی مێژوویی، فه‌رهه‌نگی و ئابوورییان هه‌یه و له سه‌ر بنه‌مایه‌كی هۆویه‌تین”.\nدوكتور خالید خه‌یاتی سه‌باره‌ت به دیالكتیكی نێوان كوردبوون و ئێرانی بوون وتی كه “كورد وه‌كوو ئۆبژه‌یه‌كی مۆسته‌عمره‌كراوه و ده‌بێت به شه‌رتی ئه‌و هه‌ستێ و دانیشێ. بۆیه دوژمن هه‌وڵ ده‌دات كه هه‌بوون و هوویه‌تی كورد بسڕێته‌وه. داهێنه‌ری كورد، وه‌كوو كۆچه‌ر بیركار، به ناو ئێرانی ده‌ناسرێت. كورد له ڕوانگه‌وه‌ی ئه‌واندا له باشترین حاڵه‌ت بوونه‌وه‌رێكی فولكلۆرییه. به‌ڵام له به‌رانبه‌ر ئه‌م ڕوانینه كورد به‌رگری ده‌كات”.\nلە ئەو سمینارەدا ئەم برووسکەی هوخەمیانە گەیشتە دەست کومیتەی سوید.\nپەیامی یەکیەتی نیشتمانی کوردستان کومیتەی سوید\nپەیامی پارتی دێموکراتی کوردستان سوید\nپەیامی پارتی سوسیالیستی کوردستان باکوور\nپەیامی بزووتنەوەی دێموکراتیکی یارسان\nپەیامی فیدراسیونی کۆمەلەکوردستانیەکان لە سوید\nپەیامی هاوبەشی یەکیەتی لاوان، یەکیەتی ژنانی دیموکراتی کورستانی ئێران و یەکیەتی کوردان\nئه‌م سێمیناره به پێشكه‌ش كردنی دوو خه‌ڵات بۆ هه‌ریه‌ك له دوكتور هاشم ئه‌حمه‌د زاده و دوكتور خالید خه‌یاتی، له لایه‌ن كۆمیته‌ی سویدی حیزبی دێمۆكراتی كوردستانی ئێرانه‌وه كۆتایی پێهات.


» به‌خته‌وه‌ری له‌چیدایه؟ چۆن پێی ده‌گه‌ین؟\nموضوع: » به‌خته‌وه‌ری له‌چیدایه؟ چۆن پێی ده‌گه‌ین؟ الخميس 17 ديسمبر 2009, 5:22 pm\nبه‌خته‌وه‌ری له‌چیدایه؟ چۆن پێی ده‌گه‌ین؟\nد. ڕوخۆش غه‌ریب\nئه‌گه‌ر ویستت به‌خته‌وه‌ر بژیت له‌ژیانتدا، هه‌رگیز هه‌وڵ مه‌ده هه‌موو دنیا بگۆڕیت، به‌ڵکو ئیش له‌سه‌ر گۆڕینی خۆت بکه، پاشان هه‌وڵی گۆڕانی هه‌موو دنیا بده.\nتا له‌م وته‌یه باشتر تێبگه‌ین بابزانین به‌خته‌وه‌ری چییه‌و چۆن پێی ده‌گه‌ین؟\nئێمه هه‌موومان چاومان له‌به‌خته‌وه‌ریه‌و هه‌وڵی بۆ ده‌ده‌ین، به‌ڵام به‌خته‌وه‌ری خۆی له‌خۆیدا ئامانج نیه، به‌ڵکو له‌ئه‌نجامی ئه‌و کارانه‌ی که‌تۆ حه‌زت لێیانه‌و ئه‌نجامیان ده‌ده‌یت چێژی ده‌که‌یت، له‌ڕاستگۆیی له‌په‌یوه‌ندییه‌کانی تۆ له‌گه‌ڵ که‌سانی تر و به‌رده‌وامی ئه‌و په‌یوه‌ندییانه به‌دی ده‌که‌یت. به‌خته‌وه‌ری ئه‌وه‌یه که تۆ خۆت بیت و دروستکه‌ری بڕیاره‌کانی خۆت بیت، به‌و کارانه هه‌ستیت که‌له‌گه‌ڵ حه‌زو خواسته‌کانی خۆتدا یه‌کده‌گرنه‌وه، چێژ له‌هه‌موو ساتێکی ژیانت ببینیت، خۆت و که‌سانی ده‌وروبه‌رت په‌سه‌ند بکه‌یت وه‌ك ئه‌وه‌ی که‌هه‌ن. به‌خته‌وه‌ری هه‌وڵی به‌رده‌وامه بۆ گه‌ڕان به‌دوای باشتر له‌خۆت و ده‌وروپشتدا.\nبه‌پێچه‌وانه‌ی ئه‌مانه‌ی ئاماژه‌مان پێدان، ئه‌گه‌ر تۆ پێداگریت له‌سه‌ر ئه‌وه‌ی که‌سانی تر ئه‌بێت به‌دڵی تۆ بن، هه‌موو شتێکی تۆ له‌به‌رچاو بگرن، ئه‌وان لۆمه‌یان له‌سه‌ر بێت و خه‌تابار بن، ده‌سته چه‌وره‌که‌ی خۆت بسڕیت به‌سه‌ر: حکومه‌ت، کۆمه‌ڵگه، دایک و باوک، قوتابخانه‌و …تد، ئه‌وا مه‌ودای نێوان تۆ و به‌خته‌وه‌ری زۆر زیاد ده‌بێت و چێژی ناکه‌یت، یان به‌شێوازێکی تر بڵێین تۆ به‌خته‌وه‌ر نابیت.\nپێویسته ژیانت خوڵقا بێت بۆ ئه‌وه‌ی ژیانی تۆ بێت، تۆ ژیانت پێبه‌خشراوه تا خۆت مانای پێببه‌خشیت. که‌س قه‌رزاری تۆ نیه به‌هیچ شتێك، تۆ خۆت ته‌نها که‌سێکیت که‌توانای دروستکردنی ڕوداو و ڕێبازی ژیانی خۆتی. هێز بیرو باوه‌ڕته به توانا و خه‌ونه‌کانت، پاڵنه‌ره‌کانته بۆ گه‌یشتن به‌هه‌موو ئاواته‌کانت.\nچونکه ئه‌و پشتگیرییه که‌مه‌ی له‌ملاولا وه‌ری ده‌گریت هیچ نییه ئه‌گه‌ر خۆت خاوه‌نی بڕیاری خۆت و بیرو باوه‌ڕی چه‌سپاوی خۆت نه‌بیت، ئه‌گه‌ر پابه‌ند نه‌بیت به‌وه‌ی ده‌بێت ڕێگاکه‌ت ته‌واو بکه‌یت وێڕای بوونی کۆسپ و ته‌گه‌ره‌کان.\nڕۆڵی که‌سانی ده‌وروپشتت هه‌رچونێك بێت، به‌تایبه‌تی ئه‌گه‌ر نه‌رێنی بێت و کاریگه‌ریشی له‌سه‌رت هه‌بێت، توانای ئه‌وه‌ی نابێت ڕێگر بێت له‌به‌رده‌وام بوونت له‌سه‌ر گه‌شه‌کردن و سه‌رکه‌وتنه‌کانت، ئه‌گه‌ر خۆت پاساو بۆ شکسته‌کانت نه‌هێنیته‌وه.\nهه‌موو که‌سێک توانای زاڵبوونی هه‌یه به‌سه‌ر کۆسپه‌کاندا و توانای ڕوبه‌ڕوبوونه‌وه‌ی کێشه‌کانی هه‌یه. گرنگترین بیروباوه‌ری نادروست که‌ده‌بێت زاڵ بیت به‌سه‌ریدا ئه‌وه‌یه که که‌سێك دێته ژیانت و هه‌موو گۆڕانکارییه‌کی پێویستت بۆ ده‌کات و ده‌بێته فریادڕه‌ست.\nله‌توێژینه‌وه‌یه‌کی زانکۆی هارفردی ئه‌مه‌ریکیدا(1970) پرسیاریان له 100 قوتابی کردووه ده‌رباره‌ی پلانی دواڕۆژیان و ئه‌گه‌ری بوونی پلانی دیاری کراو و ئاشکرا سه‌باره‌ت به‌دواڕۆژیان، ده‌رکه‌وتووه ته‌نها 3% پلانیان بۆ دواڕۆژ هه‌بووه، ئه‌وانی تر نه‌یانزانیوه چییان ده‌وێت. پاش 20 ساڵ ستافی ئه‌م توێژینه‌وه‌یه گه‌ڕاون به‌دوای ئه‌و 100 قوتابیه‌داو بینیویانه که ئه‌و 3 قوتابیه زیاتر له90% کۆی هه‌موو سه‌روه‌ت و سامانی 100 که‌سه‌که‌ی تریان هه‌یه.\nمرۆڤی به‌پلان ده‌بێت خاوه‌نی په‌یام بێت بۆ ژیان، هه‌روه‌ها ده‌بێت دیدگایه‌کی ڕوونی هه‌بێت بۆ ژیان.\nده‌بێت جیاوازی له‌نێوان که‌سێکی خاوه‌ن په‌یام و دیدگا بۆ ژیان و که‌سێکی بێ په‌یام و نادیده بۆ ژیان چی بێت؟\nکاپتنی که‌شتی سه‌رکردایه‌تی که‌شتیه‌که ده‌کات و ئه‌و ده‌زانێت باره‌که‌ی به‌ره‌و چ وڵاتێک ده‌بات، چ که‌نارێک له‌باره، ئه‌و به‌ئاگایه له‌هه‌موو مه‌ترسییه‌کانی ده‌ریا، کاتی زریان و گۆڕانکارییه‌کانی ئاووهه‌وا که‌یه و چۆنه، چۆن ده‌توانێت ڕووبه‌ڕووی بێته‌وه. به‌م شێوه‌یه ئاڕاسته و مه‌به‌ستی ئاشکراو ڕوونه. ئه‌و که‌سه‌ی خاوه‌ن په‌یام و دیدگایه‌کی ڕوون بێت بۆ ژیان وه‌ک ئه‌م کاپتنه وه‌هایه.\nله‌کاتێکدا ئه‌و که‌سه‌ی که‌بێ پلان و نادیده، وه‌ك ئه‌و کاپتنه وه‌هایه که‌نازانێت به‌ره‌و کوێ ده‌ڕوات، هیچ ده‌رباره‌ی چه‌ته‌کانی ده‌ریا نازانێت، هیچ ئاگادارییه‌کی نییه ده‌رباره‌ی که‌شوهه‌وای ده‌ریا.\nکه‌سی بێ په‌یام و ئامانج و دیدگا زیاتر ده‌که‌وێته ژێر کاریگه‌ری فاکته‌ره کومه‌ڵایه‌تی و ئابوری وده‌روونییه‌کان.\nستراتیژه‌کانی گۆڕانکاری دروست به‌ره‌و باشکردنی ژیان و به‌خته‌وه‌ری:\nئه‌گه‌ر نه‌زانیت چیت ده‌وێت ئه‌وا ناگه‌یت به‌هیچ شتێک، کاتێک ده‌ڵێیت ده‌مه‌وێت که‌واته تۆ ئامانجێکت هه‌یه، که‌واته ده‌بێت بڕیار بده‌یت که بگه‌یته ئه‌و ئامانجه‌ت، بڕیاردان به‌هێزترین فاکته‌ره بۆ گه‌یشتن به‌ئامانج و له‌هه‌مان کاتدا بۆ گه‌یشتن به‌به‌خته‌وه‌ری، واته نابێت ئامانجه‌کان ته‌نها له‌چوارچێوه‌ی خه‌ون و خه‌یاڵدا قه‌تیس بخۆن، به‌ڵکو ده‌بێت بڕیاری هه‌نگاونانی له‌گه‌ڵدا بێت.\nچه‌ند ڕێگایه‌ک بۆ پلان دانان بۆ ژیانت:\n1- هه‌موو ئاواته‌کانت (ئامانجه‌کانت) له‌ژیانتدا بنووسه، له‌لایه‌نه جۆراوجۆره‌کانی ژیانت.\n2- له‌هه‌ر لایه‌نێکدا گرنگترین یه‌که‌م ئامانج دیاری بکه. \n3- ئه‌و به‌هایانه‌ی په‌یوه‌ستن به‌م ئامانجه‌وه دیاری بکه، سوود و زیانه‌کان هه‌ڵبسه‌نگێنه.\n4- نه‌خشه‌و پلانی ده‌ستپێکردنی ساڵانه‌ت بۆ گه‌یشتن به‌ئامانجه‌که‌ت داڕێژه.\n5- به‌رده‌وام به له‌سه‌ر نووسینی لیستی ڕۆژانه‌و هه‌فتانه‌ی ئه‌و ئه‌رکانه‌ی له‌سه‌رته بۆ به‌ده‌ستهێنانی پلانی ساڵانه‌ت بۆ گه‌یشتن\nموضوع: رد: » به‌خته‌وه‌ری له‌چیدایه؟ چۆن پێی ده‌گه‌ین؟ الجمعة 18 ديسمبر 2009, 2:50 am\nسوباس بو بابه ته ره نكينه كه ت


پاپا باس لە ڕووداوەکەی کۆنگرێسی ئەمەریکا دەکات\nپاپا فرانسیس ئەمڕۆ یەکشەممە ڕایگەیاند نوێژ و نزا دەکات بۆ ئەوانەی لە ڕووداوەکانی ڕۆژی چوارشەممەی ڕابردووی ئەمریکادا گیانیان لەدەستدا لەناو باڵەخانەی کۆنگرێسی ئەمەرییکادا و داوای پاراستنی ئارامی دەکات وەک یارمەتییەک بۆ پاراستنی بەها دیموکراسییەکان لە ئەمەریکادا.\nهاوکاتی وتارەکەی لە ڤاتیکان، پاپا فرانسیس ئاماژەی بە گیان لە دەستدانی 5 کەس کرد کاتێک لایەنگرانی سەرۆک ترامپ چوونە ناو باڵەخانەی کۆنگرێسی ئەمەریکاوە، هاوکاتی کۆبوونەوەی ئەندامانی کۆنگرێس بۆ پشتڕاست کردنەوەی سەرکەوتنی جۆو بایدن، سەرۆکی هەڵبژێردراوی ئەمەریکا.\nپاپا فرانسیس دەڵێت "توندوتیژی هەمیشە دەبێتە مایەی وێرانکردنی خود."\nلەو ڕووداوانەی ڕۆژی چوارشەممەدا، ئەفسەرێکی پۆلیس و چوار کەسی تر لە لایەنگرانی سەرۆک ترامپ گیانیان لە دەستدا.\nپاپا لە وتارەکەیدا دەڵێت "سڵاو لە گەلی ئەمەریکا دەکەم، کە لەم ڕۆژانەی ڕابردوودا بەهۆی گەمارۆدانی کۆنگرێسەوە دووچاری شۆک بوون هاتووە، نوێژ و نزام بۆ ئەو 5 کەسەیە گیانیان لەدەستدا لەو ساتەوەختە کارەساتاویەدا."\nپاپا دەڵێت "توندوتیژی هیچی لێ دەستەبەر ناکرێت و بەهۆیەوە زۆر شت لەدەست دەدرێت. داوا لە دەسەڵاتداران و تەواوی دانیشتوانی ئەمەریکا دەکەم بە هەستێکی گەورەی بەرپرسیارێتیی و پشوو درێژیی و بەرز ڕاگرتنی بەرژەوەندییە نیشتمانییەکانەوە کار بکەن و بەها دیموکراسییەکانی ڕەگی داکوتاوە لەناو کۆمەڵگەی ئەمەریکاییدا بپارێزن.\nلە دیمانەیەکیشدا کە بڕیارە درەنگانێکی ئەمڕۆ یەکشەممە بە کاتی ئیتالیا پەخش بکرێت، پاپا سەرسوڕمانی خۆی دەربڕیوە بۆ ئەو هێرشەی کراوەتە سەر باڵەخانەی کۆنگرێس.\nلەو دیمانەیەدا لەگەڵ کەناڵی 5 لە تۆڕی میدیاسات، پاپا دەڵێت "لە واقیعێکی پێگەیشتوودا، ئەو جۆرە ڕەفتارانە بێ سودن و ئەو جۆرە کەسانەش کە ڕێی دژی کۆمەڵگە و دژی دیموکراسی و دژی بەرژەوەندی گشتییان گرتۆتەبەر هیچ دەستکەوتێکیان نابێت."


ماری وڵستۆن کرافت (١٧٥٧- ١٧٩٧) لە وەڵامدانەوەی بیرۆکەی ژان ژاک ڕۆسۆ (١٧١٢- ١٧٧٨) لەسەر پەروەردەی کچان جەخت لەپێویستی چونیەک بوونی پەروەردەی هەردوو ڕەگەزی نێرو مێ لەکۆمەڵگە دەکات، ئەویش چونکە هاوسەرگیری بەردی بناغەی کۆمەڵگەیە (گرنگە بەئاگابین لەو ڕاستیەی کە ئەم بۆچونە لەسەدەی هەژدە فۆرمولە کراوەو لەوانەیە ئەگەر ولستۆن کرافت لەم سەردەمەی ئێمەدا بژیایە، قسەکانی خۆی بە جۆرێکیتر بکردایە). لێرەدا مەبەست لەپەروەردەی چونیەک هەم بەئاگابوون لەمافی خودو هەمیش دەستەبەربوونی هەل یان چانسی چونیەکە لەکۆمەڵگەدا.\nلەکۆمەڵگە سونەتیەکاندا (وەک کۆمەڵگەی ئێمە بەنموونە) سیستەمی پیاو سالاری لەڕێی هەردوو توخمی ئاین‌و نەریتەوە قۆرخکردنی فەزای ئازادی لەبۆ چۆتەسەر، بەجۆرێک کە فەرمودەکانی خوای گەورە لەبەرژەوەندی پیاو تەرجومەو تەفسیر دەکرێن‌و داب‌و نەریتێکیش ئەگەر ژەنگیشی هەڵهێنابێت، هەتا ئەوکاتەی پیاوسالاری مسۆگەربکات ڕەسەن‌و قبوڵکراوە.\nگرنگە لەو ڕاستیە تێبگەین کە کێشە لەپێناسەکاندا نین، بەڵکو لەقەناعەتەکاندایە، وەک چۆن نوسینەوەی قانونی جوان سەروەری قانون مسۆگەر ناکات، بەهەمانشێوە پێناسەی باق‌و بریق بەبێ قەناعەت نابنە هۆی بەرەو پێشچوون‌و ئاشتەوایی کۆمەڵایەتی.\nئاشتەوایی کۆمەڵایەتیش بەبێ مسۆگەرکردنی مافی چونیەک لەنێوان ئافرەت‌و پیاو، جگە لەموزایەدە هیچیتر نییە. هەتا بەقەناعەتەوە پەروەردەی کچ‌و کوڕ، لەماڵەوەو لەقوتابخانە چونیەک نەبن، باسکردن لەمافی چونیەک هیچ مانایەکی نیەو هەتا هەتایە کچ دەبێت بەبوکەشوشە یاری بکات‌و کوڕیش بەتفەنگی مناڵانە (جاران دارولاسیک بوو).\nهەرچەندە لەکۆمەڵگای کوردستانی عێراقدا ئافرەتی کارامە، بەهرەمەندو بەئاگا هەڵکەوتوون، بەڵام لەچاو ڕێژەی ئافرەت لەکۆمەڵگاکەماندا، وەک دڵۆپ‌و دەریاکە وان. کەمی ڕێژەی بەشداریکردنی ئافرەتان لەجموجۆڵی کۆمەڵگەو جومگە سەرەکیەکانی (لەئێستادا) بۆچی دەگەڕێتەوە؟… لەوانەیە ئەم پرسیارە لای زۆرکەس دروستبوبێت، بەڵام لەڕاستیدا پێویستە ئێمەی حیزبە سیاسیەکانی کوردستان لەهەمووکەس زیادتر سەرمان بەم پرسیارەوە بیەشێت.\nئێمە لەڕێی قۆرخکردنی سەندیکاکان‌و بەگشتی ڕێکخراوەکانی کۆمەڵگەی مەدەنی، هەناسەمان لەبزوتنەوەی ئافرەتانیش بڕیوە، زۆربەی ئێمەی پیاوانی سیاسەتمەداری ئەم هەرێمە هەتا ئێستاش ڕێکخراوەکانی ژنان‌و (ئافرەتان بەگشتی) وەک کەرەسەی کۆکردنەوەی دەنگ‌و فراوانکردنی پێگەی حیزبەکانمان دەبینین، گومان لەوەدانییە کە لەئەوروپاش هەندێک لەڕێکخراوەکانی ئافرەتان لەکاتی هەڵبژاردندا پشتیوانی لەحیزبێکی دیاریکراو دەکەن، یان پشتیوانی لەسیاسەتێکی حیزبەکان دەکەن، بەڵام ئەو پشتیوانیانە خۆبەخشانەو مەبدەئین.\nهەرکاتێک حیزب لەڕێڕەوی ڕێزگرتن لەبنەماکانی یەکسانی مافەکانی نێوان ڕەگەزەکان لابدات، ڕێکخراوەکانی ئافرەتان هەڵوێست وەردەگرن‌و هەندێکجار هەڵوێستی توندیش، بۆیە بەهەموو پێوەرێکی دادپەروەرانە، کاتی ئەوەهاتوە ئێمەی حیزبە سیاسیەکانی کوردستان لەبەخۆداچونەوەیەکی جددیدا ڕیفۆرم لەتێگەیشتنی خۆماندا بکەین‌و ئیش بۆ دروستکردنی فەزایەکی سیاسی بکەین کە ئافرەتان بەبێ تەداخولاتی پیاوسالارانە مومارەسەی بەدەستهێنانی مافەکانیان بکەن‌و ئێمەش هاوکارو پشتیوانی بێ چەندو چونیان بین.\nبۆچی کلیلەکە لای حیزبەو لای حکومەت‌و پارلەمان نیە؟… چونکە حیزب حکومەت‌و پارلەمان پێکدەهێنێت، ئەگەر قەناعەت‌و ئیرادە لەلای حیزب دروستبوو، حکومەت‌و پەرلەمان تەحسیل حاسڵە.\nپیرۆزە ساڵڕۆژی جیهانی ئافرەتی دایکی مرۆڤایەتی…


دەمیرتاش هۆکاری داخستنی هەدەپە ئاشکرادەکات – Politic Press\nدەمیرتاش هۆکاری داخستنی هەدەپە ئاشکرادەکات\nسەڵاحەدین دەمیرتاش، هاوسەرۆکی پێشووتری پارتی دیموکراتی گەلان “هەدەپە” لە زیندانەوە جەختی لەوە کردەوە، رەجەب تەیب ئەردۆغان، سەرۆکی تورکیا بەشێوەیەکی نایاسایی هەوڵدەدات رێگری لە پارتەکەی بکات کە داکۆکیکاری مافەکانی کوردە، هەتا گرەنتی بردنەوەی خۆی بکات لە هەڵبژاردنەکانی داهاتووی تورکیا.\nساڵانێکە هەدەپە کە سێیەم گەورە پارتی پەرلەمانی تورکیایە، دووچاری فشاری سەخت دەبێتەوە لەلایەن دەسەڵاتەوە بەبیانوی ئەوەی پەیوەندی لەگەڵ پارتی کرێکارانی کوردستان “پەکەکە” هەیە، هاوکات، بە دەیان ئەندام و سەرکردەی ناو پارتەکە بە تۆمەتی هاوکاریکردنی “تیرۆر” و پاڵنەری سیاسی زیندانی کراون.\nسەڵاحەدین دەمیرتاش، هاوسەرۆکی پێشووتری هەدەپە کە لە هەڵبژاردنەکانی پێشووی تورکیا دوو جار رکابەری ئەردۆغانی کردووە، لە ساڵی 2016ەوە سەرباری داواکارییەکانی دادگای ئەوروپا بۆ مافەکانی مرۆڤ سەبارەت بە ئازادکردنی، لە زینداندایە.\nئەمڕۆش پارتی دیموکراتی گەلان رووبەڕووی هەڕەشەی هەڵوەشاندنەوە و داخستن دەبێتەوە بەتایبەت لەدوای ئەو سکاڵایەی رۆژی چوارشەممەی رابردوو لەلایەن داواکاری گشتی تورکیاوە بۆ دادگای دەستوری بەرزکرایەوە و تیایدا تۆمەتیدایەپاڵ پارتەکە لەبارەی ئەوەی گوایە پەیوەندی لەگەڵ چەکدارە کوردەکان هەیە.\nهیوادارم دادگای دەستوری شەرعیەت نەدات بەم جۆرە رەفتارە ناعەقڵانییە و رەتی بکاتەوە\nدەمیرتاش ئاماژەی بەوەکرد، هۆکاری سەرەکی کە پاڵنەرە بۆ ئەوەی هەوڵی داخستنی پارتەکەی بدەن بەرفراوانکردنی مەودای بردنەوەی “هاوپەیمانی گەل”ە لە هەڵبژاردنەکانی داهاتوو کە بڕیارە لە ساڵی 2023 ئەنجامبدرێت.\nهاوپەیمانی گەل پارتی داد و گەشەپێدانی باڵادەست و پارتی بزوتنەوەی نەتەوەپەرست لەخۆدەگرێت، کە بەپێی زۆرێک لە راپرسییەکان پشتیوانییان تابێت کەم دەکات.\nدەمیرتاش لە زیندانەکەیەوە لە ئەدرەنە لە باکوری رۆژئاوای تورکیا رایگەیاند، ئەم هۆکارە خۆی بەتەنیا بەسە بۆ ئەوەی دۆسیەی داخستنی هەدەپە بکاتە دۆسیەیەکی نایاسایی و ناشەرعی، وتیشی: هیوادارم دادگای دەستوری شەرعیەت نەدات بەم جۆرە رەفتارە ناعەقڵانییە و رەتی بکاتەوە.\nلەلایەکی دیکەوە هاوپەیمانە رۆژئاواییەکانی تورکیا ئیدانەی هەوڵی هەڵوەشاندنەوەی هەدەپەیان کرد، ئەمریکاش پێیوایە ئەم هەنگاوانە زیاتر دیموکراسیەت لاواز دەکەن، یەکێتی ئەوروپاش هۆشداریدا لەبارەی ئەوەی ئەم هەنگاوانە ببنەهۆی پێشێلکردنی مافی ملیۆنان دەنگدەر.\nدەمیرتاش هەموو تۆمەتەکانی رەتکردەوە و وتی: هەر بەربەستێک لەسەر رێگامان دروستبکرێت، سیاسەتمان هەر بەرەو گەشەسەندن دەچێت و واز لە مافی سیاسەت و حوکمڕانی دیموکراسی ناهێنین.\nپێویستە بە سیاسەتی خۆماندا بچینەوە و رەخنە لە خۆشمان بگرین\nوتیشی: دەمەوێت بڵێم، جگە لە دۆسیەی داخستنی هەدەپە و تۆمەتەکانی دەدرێنەپاڵ ئەم پارتە، پێویستە بە سیاسەتی خۆماندا بچینەوە و رەخنە لە خۆشمان بگرین، تا بەشێوەیەکی باشتر لەبەردەم کۆمەڵگادا پێناسەی خۆمان بکەین.\nئەوەش لەکاتێکدایە، ئەگەر تۆمەتەکانی دراونەتەپاڵ دەمیرتاش راست بن و دەرکەوێت پەیوەندی لەگەڵ پەکەکە هەیە، ئەگەری هەیە حوکمی 142 ساڵ زیندانی بەسەردا بسەپێندرێت.\nهەفتەی رابردوو لەبەردەم دادگای دەستوری، هۆشداری لەبارەی هەدەپەوە دراو و باس لەوەکرا کە ئەم پارتە دەبێتە هەڕەشە بۆسەر یەکێتی دەوڵەتی تورکیا، هاوکات، هەوڵ دەدرێت بۆ ئەوەی 687 ئەندامی هەدەپە رێگریان لێبکرێت و دووربخرێنەوە لەناویشیاندا دەمیرتاش کە ماوەی پێنج ساڵە بەشێوەیەکی کردەیی دوورە لە گۆڕەپانی سیاسی.\nپێدەچێت ئامانجی ئەم رێگریانە دڵنیابوونەوە بێت لەوەی ئەندامە ئێستاییەکانی هەدەپە نەتوانن لە حاڵەتی داخستنی پارتەکەیاندا، پارتێکی نوێ لەژێر ناوێکی جیاوازدا پێکبهێنن بۆ درێژەدان بە سیاسەتیان.\nلەبارەی پرسیارکردن لە داهاتووی سیاسییەوە، دەمیرتاش وتی: بەهۆی دەستگیرکردنەکەوە کاری سیاسی بۆ من قەدەغەیە، بەڵام تەنانەت ئەگەر ئەندامی پارتی دیموکراتی گەلانیش نەبوومایە یاخود کاندیدی ئەو پارتە نەبوومایە، هەر شانبەشانی گەلەکەم بەردەوام دەبووم لە شەڕکردن.\nTags: ئەردۆغان داخستنی هەدەپە سەڵاحەدین دەمیرتاش\nئەردۆغان: باشتر لەساڵی رابردوو جەژنی قوربان بەڕێدەکەین\nداود ئۆغڵۆ: بەمزووانە ئەردۆغان لەناودەچێت\nتوركیا هەوڵی بەدەسهێنانی ڤاكسینەكانی روسیاو چین دەدات\nئەردۆغان بۆ پێش هاتنی ساڵی 2023 بەنیازی چییە بەرامبەر کورد؟


2018/04/17 | 23:17\nئەم رۆماننووسە ناودارە، كە رۆمانەكانی بۆ چەندین زمانی زیندووی جیهان وەرگێڕدراون، لە بەشێكی وتارەكەیدا نووسیویەتی "سەدام حسێن ساڵی 1988 تاوانی كۆمەڵكوژی دەرهەق كوردستان ئەنجام دا، فڕۆكەكانی سوپای عێراقی ناردە سەریان و چەكی كیمیایی لە دژی كورد بەكارهێنا و هەزاران كوردی بێتاوانی كوشت.\nكەچی سەیرەكەی لەوەدایە، سەرباری ئەو تاوانە قێزەونانە، جەماوەری سەدام لە شەقامی عەرەبی كاریگەر نەبوون، ئێستەش زۆر لە عەرەب تاوانەكانی سەدام تەنها بە خاڵێكی نەرێنی دەبینن، كە نابێتە هۆی ئەوەی لە كەسایەتیەكەی كەم بكاتەوە وەك پاڵەوانێكی نەتەوەیی".\nحكومه‌تی هه‌رێم هێزێکی سەربازی و ئەمنی بۆ لابردنی پاڵاوگه نایاساییه‌كان پێکهێنا\nوەزیری وەرزشی فەڕەنسا: ناتوانین چارەسەری کێشەی نێوان رابیۆ و پاریس سانجێرمان بکەین\nبه‌رشه‌لۆنه ئامادەی به زه‌ره‌ر دەستبەرداری كۆتینهۆ بێت\nبڕیارەکانی پەرلەمانی عێراق لەبارەی موسڵەوە\nلەبارەی باڵاوگە نایاساییەکانەوە بڕیاری کۆتایی درا\nڤیدیۆیه‌كی نوێی رووداوه‌كه‌ی مووسڵ.. چه‌ند كه‌س سواری به‌له‌مه‌كه ده‌بن\nب ڤیدیۆ .. نەورۆزێ دەلیڤێن کاری بۆ هژمارەکا گەنجان پەیداکریە\nبەوێنە.. نازدار جزیری دەچێتە فەڕەنسا


لەسەر بیرلێدان و ڕاوكردن 9 هاووڵاتی لەسنووری سلێمانی دەستگیركران – تۆڕی میدیایی خەڵک\n2019/12/03 - 5:27 PM\nبەڕێوەبەرایەتی پۆلیسی دارستان و ژینگەی سلێمانی جەخت لە پاراستنی سروشتی كوردستان و پارێزگاری كردن لە باڵندە كێوییەكان دەكاتەوە و ئاشكرای دەكات، كە لە سنورەكانی (قەرەداغ، ماوەت، سەنگاو، سید صادق) توانیویانە 9 هاووڵاتی دەستگیر بكەن.\nهێمن كەمەرخان ئەفەندی، بەڕێوەبەری ڕاگەیاندنی پۆلیسی دارستان و ژینگەی سلێمانی بۆ (خەڵك) ڕایگەیاند، هەمیشە و بەردەوام لەپێناو پارێزگاریكردن لەسروشت و ژینگەی كوردستان و پاراستنی ئاژەڵ و باڵندە كێویەكان مەفرەزەكانمان لەسەرجەم بەش و بنكەكان بەشەو و بەڕۆژ بەردەوامیان هەیە.\nئاشكراشی كرد، لە ئەنجامی سێ دەرچوونی مەفرەزەكانی بەشی پۆلیسی دارستان لە سنورەكانی (قەرەداغ، ماوەت، سەنگاو) توانیان (8) ڕاوچی دەستگیر بكەن، كە بەمەبەستی ڕاوكردنی ئاژەڵ و باڵندەی كیوی و ڕاوی شەوارە هاتبوونە سنورەكەیان.\nدەشڵێت: “دەستگیرا بەسەر (2) باڵندەی زیندوو و (4) سوێسكەی ڕاوكراو و باڵندەیەكی كەو و (13) فیشەكی تاپڕ و (٣١) فیشەكی كڵاشینكۆف و ماتۆڕێك و (2) چەقۆ و (5) لایت و لاشەی ئاژەڵێكی سورچی و (3) سەگ، كە بەكاریان هێنابوون بۆ ڕاوكردن” .\nهێمن كەمەرخان ئاماژەی بەوەشكرد، لە ئەنجامی دەرچوونی مەفرەزەیەكی بەشی پۆلیسی دارستان و ژینگەی سەید صادق توانیان هاووڵاتییەك دەستگیربكەن، كە سەرقاڵی بیرلێدان بوو، هاوكات دەستگیرا بەسەر جیهازیكی بیرلێدان و سەرجەم كەرەسەكانیدا .\nجەختیشی كردەوە، تۆمەتبارەكان و كەلوپەلە دەستبەسەرداگیراوەكان ڕادەستی دادگا كراون بۆ وەرگرتنی ڕێكاری یاسایی.\nبەرێوەبەرایەتی پۆلیسی دارستان و ژینگەی پارێزگای سلێمانیبیرلێدانڕاوكردن\nیاسای خانەنشینی فەرمانبەران ڕەتكرایەوە و گەڕێنرایەوە بۆ پەڕلەمان\nپارێزگاری سلێمانی: بەهۆی هاتنی سەرما و نەبوونی نەوت كارەبا كەمی كردووە


جۆری چیرۆکەکان - بابەت جۆری چیرۆکەکان بابەت جۆری چیرۆکەکان\nماڵ ⁄ چیرۆک ⁄ جۆری چیرۆکەکان\n2 جۆرەکانی چیرۆک گێڕانەوە\n3 کورتە چیرۆک یان بڕین\n7 سەرچاوەکانی چیرۆکەکە\nچیرۆکەکە کۆمەڵە رووداوێکە کە نووسەر یان چیرۆکنووس دەیگێڕێ، رووداوێک یان زنجیرەیەک رووداوی پەیوەست بە کەسایەتی مرۆڤ دەگرێتەوە کە جیاوازی یان هەیە لە رێوشوێنی ژیان و کارلێک کردن لەگەڵ هەڵسوکەوتەکانی ژیاندا، و دەکرێت بگوترێت کە چیرۆکەکە یەکێکە لە فاکتەرە بەهێزەکانی ڕاکێشانی سەرنجی مرۆڤ و ڕاکێشانی خوێنەر و وی رایدەکریت ، ڕودانێک کە لەلایەن کەسێکەوە ، یان ڕوداوێ نوسراو بۆ مەبەستی چێژ و بەرژەوەندی و هەروەها زۆر ناو لە مێژووی عەرەبدا و هەروەها ناوی زۆر لە مێژووی عەرەب دا دەگێڕدرێتەوە و وەک ئەم ناوانە وەک ئەم ناوانە لە مێژووی عەرەبیدا دەناسرێن و وەک ئەم ناوانە لە مێژووی عەرەبیدا دەناسرێن و وەک ئەم ناوانە بە دوای کەوتن و بە دوادا بردن و زانین کۆتایی دەگێڕدرێتەوە چیرۆک چیرۆکێکە دەربارەی خەڵک و جوڵاندنی ڕووداوەکان ، یان واقیعی و واقیعییە ، یان فیگومێنتی خەیاڵە . \nمانای چیرۆکەکە لە زماندا وەک لە فەرهەنگی ناوەندیدا هاتووە، ئەوەیە ( ڕستەی قسە، حەدییەت، فەرمان و کاروبار، چیرۆکێکی دوور و درێژ کە لە خەیاڵ، واقیع، یان هەردووکیان و بە پێی ڕێسای دیاریکراوی هونەری ئەدەبی، کۆکردنەوەی چیرۆک ەکان وەرگیراوە)؛ چیرۆک هونەرێکی هاوچەرخی ئەدەبییە، ڕەنگدانەوەی واقیعێکە کە بە لێ دەچێت بوونی هەبێت، بەڵام لە سەرەتای سەدەی نۆزدەوە هونەرێکی بێ هەڵوێست بووە؛ بۆچوونەکان لەو بارەیەوە ، لەلایەن هەندێک لەڕەخنەگرانەوە بەکارێکی هونەری ئەم دواییەی دادەنرێن کە هیچ پەیوەندییەکی بەڕابردووەوە نییە ، لەکاتێکدا ڕاستترین بۆچوون ئەوە بووە کە ڕەگوڕیشەی بۆ ڕابردووی کۆن درێژدەبێتەوە ، بەو هۆیەی لەهیچ شوێنەوە بوونی نەبووەو دەبێت هەموو هونەرێک لەڕابردووەوە لەسەر بنەمای هونەری پێشوو بێت وەک مەزارگەکانی بەدیال ئەلحەمدانی و ئەوانەی بەشوێن ئەودا کەوتوون ، مەزارگەکانی ئەو نوچەی یەکەم نیشانەکانی هونەری چیرۆکی دێرینیان نوژەنکردووە . \nشایانی باسە، چیرۆک و چیرۆک ەکان لە کۆنەوە ناسراون، لەبەر پێویستی بەپەلەی مرۆڤ بۆ دەربڕینی زمانەوانیانەی مەرج و هەست و ئەزموونەکانی لە ژیاندا ؛ ژیان و چێژ ، بۆ گوێگرتن لە ئەزموونی باوک و باپیر و چاولە هیواکانی داهاتوو ، ( 5 ] چیرۆک وەسیلەیەکی ڕێنماییە لە ژیانی مرۆڤدا ، کە ڕۆحی مرۆڤ حەز دەکات گوێی لێ بگرێت ، بەهۆی کاریگەری لەسەر ڕۆح و هەست و سۆزەکانی ، بەتایبەتی کە خەیاڵی بۆ دەکرێت . خودی کەسێک خۆی بەشدارە لەو ڕووداوانەی کە یەکێکیان تێیدا بەشدارە و لە هەمان گوێگردا هەست و نەست دەبزوێنێت کە وا دەکات هەست بە تێوەگلانی سۆزداریی خەڵکی چیرۆکەکە بکات . \nجۆرەکانی چیرۆک گێڕانەوە\nچیرۆکەکە گوزارشت لە ڕووداوێک یان زنجیرەیەک ڕووداو دەکات وەک پێشتر ئاماژەی بۆ کرا ئەم ڕووداوانەش هەستو هەستی دیاریکراوی لە هەمان نوسەردا وهەستو هەستوهەستو هەست وهەستی دیاریکراو لە هەمان نوسەردا ، کە هانی دا بۆ نوسینی ، ئەم ڕووداوانە ش ڕەنگە زۆر درێژە بە ژیانی تاک یان گروپێک بە ناوی ڕۆمان ەوە ، وە ڕەنگە تۆمارکردنی قۆناغێکی ژیانی مامناوەند بێت و بە چیرۆک ناو ببا ، چونکە ڕەنگە کورت پێداچوونەوە ی بەشێک بێت لە قۆناخێک بە ناوی کورتە چیرۆک ، وە ئەمەش ڕونکردنەوەیەکی جۆری کاری چیرۆکی یە بە پێی درێژی یان کورتی هەر یەکێکیان بە درێژی یان کورتی هەر یەکێکیان ، ئەمەش بە هۆی کورت پێداچوونەوەی بەشێک لە قۆناخێک بە ناوی کورتە چیرۆک ، ئەمەش لێرەدا ڕونکردنەوەیەک لە جۆرەکانی کاری چیرۆک بە پێی درێژی یان کورتی هەر یەکێکیان بە درێژی یان کورتی هەر یەکێکیان ەوە بە کورتی تۆمار دەکات و چیرۆکێک تۆمار دەکات ، چونکە ڕەنگە کورت پێداچوونەوە ی بەشێک بێت لە قۆناخێک بە ناوی کورتە چیرۆک ، ئەمەش لێرەدا ڕونکردنەوەی جۆری کاری چیرۆکی بە پێی درێژی یان کورتی هەر یەکێکیان بە درێژی یان کورتی هەر یەکێکیان ، ئەمەش بە هۆی کورت پێداچوونەوەی بەشێک لە قۆناخێک کە پێی دەگوترێت کورتە چیرۆک ، ئەمەش لێرەدا ڕوونکردنەوەیەکی جۆری کاری چیرۆکی بە پێی درێژی یان کورتی هەر یەکێکیان بە درێژی یان کورتی هەر یەکێکیان ، بە هۆی ئەوەی کە ڕەنگە کورت پێداچوونەوەی بەشێک بێت لە قۆناخێک کە پێی دەگوترێت کورتە چیرۆک ، ئەمەش لێرەدا ڕوونکردنەوەیەکی جۆری کاری چیرۆکی بە پێی \nکورتە چیرۆک یان بڕین\nبریتییە لە پێشکەشکردنی بەشێکی دیاریکراو یان قۆناغێکی ژیان، چیرۆکەکەش بە زۆری لە دەوری ئەو بەشە بچوکە دەخولێتەوە کە پێشکەشی دەکات، هەروەها جەختکردنەوە سەرەکییەکەی ئەوەیە، کە نووسەر دەبێت دڵنیابێت لەوەی کە شیعرەکان لەناویدا دەمێننەوە؛ کورتە چیرۆک کەسێک ە یان ڕووداوێکە ، بەڵام تەرکیز دەتوانێت دیالۆگێکی ناوەکی بێت ، یان وەسفێکی دەروونی ناوەکی بێت بۆ هەندێک تێهەڵچووی تایبەت بە ڕووداوێک ، ( 6 ) و نووسەر پابەند نییە بە سەرەتا و کۆتاییەوە ، ( 7 ) کە بە زۆری لە 3 تا 20 لاپەڕەوە دەپێچێتەوە . \nچیرۆکەکە بە وردی باس لە قۆناغێکی دیاریکراوی ژیان دەکات، کە تێیدا ئاسۆکان بۆ نووسەر دەکاتەوە بۆ ئەوەی گوزارشت لە رەوشی ئەخلاقی و هونەری ئەو رووداوانە بکات کە چیرۆکەکە دەخولێتەوە، چ پەیوەندی بە یەک کارەکتەر یان چەند کارەکتەرێک بێت، بە و مەرجێک بە خاڵێکی دیاریکراو دەست پێ بکات و بە خاڵێکی تر کۆتایی پێ بێت، ڕووداوەکان بە لۆژیکی تەنسیقی بن، چ واقیعی بێت یان ناواقیعی، دەبێت بەرواری سەرەتا و کۆتایی هەبێت، هەروەها شێوازی پێشکەشکردنی ڕووداوەکان لای خوێنەر جێی سەرنج بێت،(6] چیرۆکەکە لەسەر وەسفی و وێنەگرتن بنیات نراو و بە حساب کردنی توخمی سپێنو و جۆش و خرۆش کە خوێنەر ئەگەیەنێت. گرێکە، ئەو قۆناغەی کە رووداوەکانی تێدا چارەسەر دەکرێت، بە هەڵوەشانەوەی ئەو گرێیە کۆتایی دێت کە دەکەوێتە کۆتایی چیرۆکەکەوە، ئەو توخمانەی کە چیرۆکەکە پێویستە تێیدا بن؛ \nڕۆمانەکە جۆرێکە لە کاری چیرۆک کە پێناسەی دانەری درێژییەکی دیاریکراو ناکات  و ژمارەی لاپەڕەکانی لە 70 لاپەڕە تێپەڕ دەکات؛ یەکێکە لە درێژترین و وردترین جۆرەکانی کاری چیرۆک، بەڵام تەرکیزەکەی دەتوانێت هەر توخمێکی چیرۆکەکە بێت بەبێ سنوور؛ لە ناوەندی ڕۆمانەکەدا کارەکتەرێکی تایبەتە ، نووسەر دەبێت ئەم کاراکتەرە مێژوونووسی بکات ، هەروەها هەموو لایەنەکانی ژیانی لە سەرەتاوە تا کۆتایی باس بکات . \nنووسەری ڕۆمانەکە دەبێت ئاماژە بە هەموو ئەو وردەکاری و بەشانە بکات کە خزمەت بە ڕۆمانەکە دەکەن و بیرۆکەکەی تێدا بنوسرێ ، نووسەر دەبێت سوود لە نەبوونی سنوورداریی بۆ باس کردن لە وردەکارییە جیاوازەکان و وردکردنەوەیان لەسەر ی بسوودە و شایانی باسە کە ڕۆمانی نێودەوڵەتی هەن کە تا چەند قەبارەیەکی زۆر هەڵمژینیان بە چەند قەبارەیەک ، بە تەواوی ی یووویی و چەند دەقێکی وەک : ڕۆمانی بێسەروبەر و ڕۆمانی تاوان و سزا و چەندین ڕۆمانی دیکە هەن کە بەڵگەنامەی مێژوویی گرنگن لەو وڵاتانەی کە لە ناویدا دەرکراون . \nشانۆکە کاری چیرۆکی قسەکردنە کە بە زۆری کاریگەری و دیمەنی هونەری جیاوازی لەخۆ دەگرێت ، بە لەبەر چاو گرتنی دوو لایەنی : لایەنی دەقی نووسراو ، و ئەو نوێنەرایەتیە دەربڕینەی کە دەق دەتەویتە بینەر ڕاستەوخۆ دەتەوینێ ، ئەوەی جێگەی تێبینییە توخمهەیە کە چیرۆک هاوبەشی لەگەڵ شانۆکەدا دەکات ، ئەویش : ڕووداو ، کارەکتەر ، بیرۆکە ، کات و شوێن ؛ . تراژیدیا و کۆمیدیا و تراژیدیا و کۆمیدیا و شانۆ هاوچەرخەکانی سەردەم بە زۆری ئاوێتەی کۆمیدیان . \nجۆرەکانی چیرۆک گێڕانەوە لەڕووی سەرچاوەکانەوە دابەشکراون بۆ چیرۆکی ڕاستەقینە و حیکایەتی پڕلەچیرۆک ، چیرۆکی ڕاستەقینە ڕووداوەکانیان لەواقیعی کۆمەڵگە و شێوازی ژیانی خەڵک و شێوازی ژیان ڕادەکێشێت ، لەکاتێکدا حیکایەتە پڕیانەکان ڕووداوەکانیان لەخەیاڵی دوورو درێژو دوورلەمرۆڤ لەسەر زەوی دەردەهێنێت و لەڕێگەی حیکایەتی پڕلەخەیاڵەوە دەتوانێت چارەسەری چەندین کێشەی کۆمەڵایەتی و ژینگەیی و زانستی بکات . \nجۆرەکانی چیرۆک گێڕانەوەجۆری چیرۆکەکانڕۆمانەکەشانۆکەکورتە چیرۆک یان بڕین


وەزارەتی ناوخۆی عێراق ڕەتی کردەوە دەستگیرکراوەکانی حەشدیان ڕادەست کردبێت - پرس میدیا\nHome سڵایدشۆو عێراقی گرنگ هەواڵ وەزارەتی ناوخۆی عێراق ڕەتی کردەوە دەستگیرکراوەکانی حەشدیان ڕادەست کردبێت\nوەزارەتی ناوخۆی عێراق ڕەتی کردەوە دەستگیرکراوەکانی حەشدیان ڕادەست کردبێت\nپرس میدیا 12/26/2020 04:51:00 pm سڵایدشۆو, عێراقی, گرنگ, هەواڵ,\nوه‌زاره‌تی ناوخۆی عێراق رایگه‌یاند، ئەو نوسراوەی بەناوی دژەتیرۆری عێراقەوە بڵاوکراوەتەوە ساختەیە وهیچ ده‌ستگیركراوێكی عه‌سائیبی ئه‌هلی حه‌قیان راده‌ستی ئاسایشی حه‌شدی شه‌عبی نه‌كردووه.\nئێوارەی ئەمڕۆ شەممە ٢٦ی کانوونی یەکەمی ٢٠٢٠، وەزارەتی ناوخۆی عێراق بەیاننامەیەکی بڵاوکردەوە و ڕایگەیاند رێوشوێنی پێویستیان گرتوه‌ته‌به‌ر بۆئه‌وه‌ی توندترین سزای ئه‌و كه‌سانه بدرێت كه نوسراوی ساخته‌یان بڵاوكردوه‌ته‌وه.\nله‌به‌یاننامه‌کەدا هاتووە، نوسراوێكی ساخته له به‌شێك له ماڵپه‌ڕ و تۆڕه كۆمه‌ڵایه‌تیه‌كان بڵاوكراوه‌ته‌وه، سه‌باره‌ت به ڕاده‌ستكردنه‌وه‌ی یه‌كێك له تۆمه‌تباران به حه‌شدی شه‌عبی، به‌ڵام بۆ هه‌مولایه‌ك ئاشكرایده‌كه‌ن، هیچ ده‌ستگیركراوێكی عه‌سائیبی ئه‌هل حه‌قیان راده‌ستی حه‌شدی شه‌عبی نه‌كردوه.\nئەمە لە کاتێکدایە به‌شێك له‌میدیاكانی عێراق نوسراوێكیان بڵاوكرده‌وه گوایه له‌لایه‌ن له‌لایه‌ن ده‌زگای هه‌واڵگری و لێكۆڵینه‌وه‌ی فیدراڵییه‌وه ده‌رچوه و یه‌كێك له‌ده‌ستگیركراوه‌كانی عه‌سائیبی ئه‌هل حه‌ق راده‌ستی حه‌شدی شه‌عبی كراوه.\nBy پرس میدیا at 12/26/2020 04:51:00 pm


به‌م ڕێگه ئاسانه زانیاری و وێنه‌كانت له "فه‌یس ئه‌پ" بسڕه‌وه\nپێش 4 هەفتە 293 جار خوێنراوەتەوە\nچه‌ند ڕۆژی ڕابردوو به‌رنامه‌ی "فه‌یس ئه‌پ" به‌ته‌واوی تۆڕه‌كۆمه‌ڵایه‌تییه‌كانی داگیر كردبوو، به‌تایبه‌تی ترسی ده‌ستگه‌یشتن به‌زانیارییه‌كان له‌لایه‌ن به‌كارهێنه‌ران و به‌كارهێنانی وێنه‌كانیان بۆ بابه‌تی بازرگانیكردن.\nله ته‌واوی جیهانه‌وه به‌كارهێنه‌ران پێشوازیییه‌كی گه‌رمیان كرد له به‌كارهێنانی "فه‌یس ئه‌پ" بۆ ئه‌وه‌ی شێوه‌ی خۆیان ببینن له‌كاتی به‌ساڵاچوون و پیربووندا، پرۆگرامه‌كه چه‌ندین تایبه‌تمه‌ندی زیره‌كی تێدا جێگیر كراوه كه پشتیان پێده‌به‌ستێت له وگۆڕانكاریانه‌ی كه به‌سه‌ر شێوه‌ی ڕوخساری مرۆڤیدا ده‌هێنێت.\nیوروسلاڤ گۆنشارۆڤ دامه‌زرێنه‌ری پرۆگرامه‌كه ڕوونی كردوه‌ته‌وه، "فه‌یس ئه‌پ" پشتده‌به‌ستێت به تۆڕه‌ی ده‌ماره‌خانه‌كان بۆ ئه‌وه‌ی هه‌ڵبستێت به گۆڕانكاری كردنی وێنه‌ی كه‌سه‌كه، به‌شێوه‌یه‌ك نزیكبێت له ڕاستی.\nله‌گه‌ڵ ئه‌و سه‌ركه‌وتنه مه‌زنه‌ی "فه‌یس ئه‌پ" به‌ده‌ستی هێناوه به‌ڵام بووه‌ته‌هۆی ترسی به‌كارهێنه‌ره‌كانی، به‌وه‌ی مامه‌ڵه‌ی بازرگانی به زانیاری و وێنه‌كانیانه‌وه ئه‌نجام ئه‌درێت.\nله‌و باره‌یه‌وه گۆنشارۆڤ وتی، پرۆگرامه‌كه به‌هیچ شێوه‌یه‌ك زانیارییه‌كانی به‌كارهێنه‌ران له‌گه‌ڵ لایه‌نی سێیه‌م به‌كارناهێنێت، وتیشی به‌كارهێنه‌ران ده‌توانن سه‌رجه‌م زانیارییه‌كانیان له سێرڤه‌ری پرۆگرامه‌كه بسڕنه‌وه.\nله‌و باره‌یه‌وه، پێگه‌ی "The Next Web" بۆ ته‌كنه‌لۆژیا، ئاماژه‌ی به‌وه كردووه ده‌توانرێت ئه‌و زانیاریانه له‌ناو سێرڤه‌ری پرۆگرامه‌كه بسڕدرێنه‌وه، به جێبه‌جێ كردنی ئه‌م هه‌نگاوانه‌ی خواره‌وه:\nپرۆگرامه‌كه بكه‌ره‌وه و له‌ناو مۆبایله‌كه‌ت، پاشن بڕۆره سه‌ر Settings پاشان Support پاشان Report a bug\nله به‌شی Report a bug وه‌ڵامی ئه‌و داواكارییه بده‌ره‌وه" كه ده‌بێت وه‌ڵامه‌كه‌ی Privacy پاشان، نوسینی(request the data removal هه‌ڵده‌بژێریت و زانیارییه‌كانت هه‌مووی له سێرڤه‌ری "فه‌یس ئه‌پ" ده‌سڕێته‌وه، به‌ڵام به‌شێوه‌یه‌كی خێرا نا و پێویستی به كاتێكی دیاری كراو هه‌یه.


سه‌رۆک بوش ده‌رباره‌ی ریفۆرمه‌کانی یاساکانی کۆچکردن ووتارێک پێشکه‌ش ده‌کات\nی مانگی پـێنج ١٦, ٢٠٠٦\nسه‌رۆک بوش ووتارێکی پێشکه‌ش به گه‌لی ئه‌مریکا کرد سه‌باره‌ت به‌و ریفۆرمانه‌ی له یاساکانی کۆچ کردن‌دا ده‌کرێت و پلانی ناردنی 6000 سه‌ربازی هێزی گاردی نیشتمانی بۆ سنوره‌کانی نێوان ئه‌مریکا و مه‌کسیک ڕاگه‌یاند.\nسه‌رۆک بوش له دره‌نگانێکی ڕۆژی دووشه‌ممه له ئۆفیسی سه‌رۆکایه‌تی کۆشکی سپی ئه‌م ووتاره‌ی پێشکه‌ش کرد و له ڕێگه‌ی ته‌له‌فزیۆنه‌وه بڵاوکرایه‌وه و تیایدا گوتی ووڵاته یه‌کگرتووه‌کانی ئه‌مریکا بۆ چه‌ندین ساڵه کۆنترۆڵی ته‌واوه‌تی به سه‌ر سنوره‌که‌یدا نه‌بووه. سه‌رۆک بوش داوای یارمه‌تی دارایشی له کۆنگرس کرد بۆ ئه‌وه‌ی له چاکسازییه گرنگه‌کانی وه‌ک زیادکردنی ژماره‌ی کارمه‌ندان و ئه‌و ته‌کنه‌لۆژیانه‌دا خه‌رج بکرێت که له‌سه‌ر سنور پێویستن.\nبه‌ڕێز بوش گوتیشی به هاوکاریکردن له‌گه‌ڵ فه‌رماندارانی ستانه‌کانی سه‌ر سنور، نزیکه‌ی 6000 سه‌ربازی گاردی نیشتمانی بۆ سنوره‌کانی باشوری ووڵاته یه‌كگرتووه‌کانی ئه‌مریکا ده‌نێرێت بۆ یارمه‌تیدان له پاراستنی سنوره‌کانی ووڵات. به‌ڵام سه‌رۆک گوتیشی ئه‌و هێزانه‌ی گاردی نیشتمانی تێکه‌ڵ به هێزه‌کانی ئاسایش و پۆلیس نابن.\nسه‌رۆک بوش له درێژه‌ی ووتاره‌که‌یدا بانگه‌شه‌ی دامه‌زراندنی به‌رنامه‌ی کار و پیشه‌ی کاتی کرد تاوه‌کو ئه‌و کارمه‌نده بیانیانه بتوانن به شێوه‌یه‌کی یاسایی و بۆ کاتێکی دیاریکراو کار له ئه‌مریکادا کار بکه‌ن. ئه‌م به‌رنامه‌یه‌ش یارمه‌تی پێداویستیه‌کانی ئابوری ئه‌مریکا ده‌دات و ڕێژه‌ی قاچاخچێتی به خه‌ڵکیه‌وه که‌م ده‌کاته‌وه.\nسه‌رۆک بوش بڕیاری لێخۆشبون له کۆچبه‌ره نایاساییه‌کانیشی ڕه‌تکرده‌وه و گوتی مانای وایه ده‌ستبه‌جێ مافی به ووڵاتی بوونیان ئه‌ده‌یتێ. له‌گه‌ڵ ئه‌وه‌شدا، سه‌رۆک سنورداشکردنی ژماره‌یه‌کی ئێجگار زۆری کۆچبه‌ره نایاساییه‌کانی ڕه‌تکرده‌وه که ئێستا له ووڵاته‌که‌دان. هه‌روه‌ها بانگه‌شه‌ی چاره‌سه‌رێکی مام ناوه‌ندی بۆ ئه‌و که‌سانه ده‌کات که بۆ چه‌ندین ساڵه له ووڵاته‌که‌دا کار ده‌که‌ن به‌وه‌ی بتوانن داوای به ووڵاتی بوون بکه‌ن.\nئه‌م ووتاره‌ی سه‌رۆک بوش له کاتێکدا هات که سیناتی ئه‌مریکا مشتومڕ له‌سه‌ر ریفۆرمه‌کانی یاسای کۆچبه‌ران ده‌کات.


هۆشیاری کۆمەڵگە و توندوتیژی بەرامبەر ئافرەتان ! – بۆپێشەوە\nهۆشیاری کۆمەڵگە و توندوتیژی بەرامبەر ئافرەتان !\nبەپێی زۆربەی ئەو پێناسە جیهانییانەی، کە بۆ توندوتیژی کراون، بریتییە لە: “هەموو ئەو (کردار، رەفتار، ئاماژە، قسە و جووڵانە)، کە بەبێ خواستی خۆی بەرامبەر کەسێک ئەنجام دەدرێت”. کەواتە توندوتیژیی جەستەیی و دەروونی، شوێنەوار و کاریگەریی خۆی جێ دەهێڵێت. ئیتر لەلایەن هەر کەسێکەوە بەرامبەر کەسێکی تر بکرێت.\nمرۆڤ لە هەست، غەریزە و پێداویستییە سەرەکییەکانی ژیاندا یەکسانن، هیچ مرۆڤێکی ئاسایی نایەوێت کەرامەتی لەکەدار بکرێت، یانیش قسە و ئاماژەیەکی ناشایستەی بەرامبەر بکرێت. زۆرجار کەسەکان لە حاڵەتی بێدەسەڵاتی، یان ناهۆشیاریدا، بەشێک لە توندوتیژییەکان قبووڵ دەکەن، بەڵام مەرج نییە ئەم بێدەنگی و بەرگەگرییە تا سەر بێت. ئەگەر وەکوو خۆی و لە کاتی خۆی وەڵام نەدرێتەوە، بەجۆر و شێوازی تر و لە کاتی جیاواز، دەرهاوێشتەی خۆی دەبێت.\nناوەناوە کەسانێک لەژێر ناونیشانی (پیاوی ئایینی) بە ئارەزووی خۆیان و بێسنوور قسە بە ئافرەتانی کۆمەڵگە دەڵێن، ئەوان ئایین وەکو وەسیلەیەکی سەرکوتکردن و بۆ راگرتنی رەوتی پیشڕەوی کۆمەڵگە بەدەستەوە دەگرن. بەهۆی بەکارهێنانی ئایین، سۆزی بەشێک لە خەڵک ئیستیغلال دەکەن و رەوایەتیی بەم دەستدرێژکارییە دەدەن، ئەم دیندارییەی کە ئەم جۆرە کەسانە بە کۆمەڵی دەفرۆشنەوە، میژوویەکی ئاشکرای هەیە لە وێرانکردنی کۆمەڵگەو پاشەوپاشگێرانەوەیەتی، دنیای بەناو ئیسلامی باشترین بەڵگەی رۆڵی وێرانکەرانەی دین لەدژی تاک و شکۆڤایی کۆمەڵگەی خستۆتە ڕوو. لە سەردەمی تەکنۆلۆژیا و کرانەوەی کۆمەڵگە، لەجیاتی ئەوەی سەری خۆیان کز بکەن و پەیوەندی خۆیان بەشیوەی تاک و شەخسی لەگەڵ ئەو باوەرەی هەیانە بپارێزن، دێن و وەکو هەمیشە نابەرپرسانە هەندێ قسە فڕێ دەدەن، کەنەک دوورو نزیک کۆمەك بە کۆمەڵگەو ئاگاهی کۆمەڵگە ناکات، بەڵکو تونیلە داخراوەکانی ژیان دەخەنە بەردەم ئینسانی ئەم سەردەمە، کە زانست و زانیاری زیندو گۆی زەوی تەنییوە.\nلەلایەکی ترەوە هەڵپەی ناوبانگ و سەرقاڵکردنی تۆڕە کۆمەڵایەتییەکان و بەشێک لە راگەیاندنەکان بەخۆیانەوە، ئامانجێکی تری ئەم قسە فڕێدانەیە، کە سەردەمێک بە ناوی ئۆپۆزسیۆن بوون و دواتر بەناوی ئایین و… بڵاو بوو. ئەو قسەوباسانەی، کە بەناوی ئایین و دابونەریتەوە دەرهەق بەژنان ئەنجام دەدرێت، ئەوپەڕی توندوتیژی و بریندارکردنی هەستیانە.\nهاوکات پسپۆڕانی بواری کۆمەڵناسی و دەروونی، ناشێ مەترسییەکانی ئەم توندوتیژییە هەست پێنەکەن، لەکاتێکدا جۆرەها کێشە لە کۆمەڵگەدا هەن، بەهۆ و بێ هۆ قسەی توندو بێ بنەما رووبەڕووی ئافرەتان بکرێتەوە. هەروەها کەناڵەکانی پەروەردەکردن لە کۆمەڵگە/ خێزان، حزب، قوتابخانە و زانکۆ، هەریەک بەپێی قەبارەی خۆی بەرپرسیارێتی و ناهەمواریی کێشەکانی کۆمەڵگەی بەردەکەوێ، هیچیان لەم ناکۆکییە کۆمەڵایەتییانەی هەن بێبەری نین، بەڵام حکوومەت لە رێکخستن و رێگەنەدان بە لە سنوور دەرچوونی هەریەک لەم کەناڵانە، بەرپرسی یەکەمە، چونکە ئەو دەسەڵاتی جێبەجێکار و بەرپرسیارە لە هەر رووداوێکی کۆمەڵ. کەواتە و دووبارە دەڵێین، حکوومەت بەرپرسی یەکەمە لە رێگەگرتن لەم توندوتیژییە.\nبەکورتی، کاتی ئەوە هاتووە، ئەرک و مافی پیاوانی ئایینی لە کۆمەڵگە و چوارچێوەی کاری حکوومەتدا دیاری بکرێت، و دین ببێتە کاری تایبەتی، و دین لە یاساو ریساکان و سیستەمی پەروەردە جیابکرێتەوەو ببێتە کارێکی تایبەتی.


ANF | كاتی تێكشكاندنی پیلانگێڕی ١٥ی شوبات و ئازادی رێبه‌ر ئاپۆیه\nشه‌ممه, 12 Feb 2022, 11:51\nهه‌رساڵ كاتێك مانگی شوبات له رۆژمێری ساڵدا ده‌بینین، جارێكیتر پیلانگێڕی و له‌ناوبردنی كوردمان به‌بیردێته‌وه. پیلانگێڕی ١٥ی شوباتی ١٩٢٥ له به‌رامبه‌ر جوڵانه‌وه‌ی ئازادی به‌سه‌رۆكایه‌تی شێخ سه‌عیدی پیران، دیسان پیلانگێڕیی ١٥ی شوباتی ١٩٩٩ له‌به‌رامبه‌ر بزووتنه‌وه‌ی په‌كه‌كه به‌سه‌رۆكایه‌تی رێبه‌ر ئاپۆ. بۆیه به هه‌ستیاری و به هه‌موو رهق و قینمانه‌وه، به‌رامبه‌ر داگیركه‌ران و ده‌وڵه‌ته زلهێز و پیلانگێڕه‌كان، هه‌نگاو بۆ مانگی شوبات ده‌نێین. وه‌كو گه‌لی كورد ئاشناین به‌رامبه‌ر دوژمنانمان كه ده‌یانه‌وێت له هه‌ر هه‌ل و ده‌رفه‌تێك گه‌له‌كۆمه و پیلانگێڕیمان لێبكه‌ن، بۆ ئه‌وه‌ی تێكۆشانه‌كه‌مان له پێناو ئازادی و خۆبه‌ڕێوه‌به‌ری دیموكراتیانه‌مان بێنه‌وه خاڵی سفر. به‌رده‌وام هاوكێشه‌ی سیزێفمان به‌رامبه‌ر به‌كاردێنن، به‌رده‌كه هه‌ڵگرین تا نزیك سه‌ركه‌وتن له‌وێ لێمان بستێن و گلۆریكه‌نه‌وه بۆ خاڵی سفر.\nسه‌ره‌ڕای ئه‌و دوژمنایه‌تی و داگیركه‌ری و پیلانگێڕییه‌ش، به‌ڵام گه‌لی كوردستان له شۆڕش و تێكۆشان به‌رده‌وامه، ئه‌مه‌ش یه‌كێكه له خاڵی نهێنیی مانه‌وه‌ی گه‌لی كورد به زیندوویی له گۆڕه‌پانی مێژوو. رێبه‌ر ئاپۆ و په‌كه‌كه ئه‌و خاڵه به‌هێزه‌ی گه‌لی كوردیان بینی، بۆیه هێشتا به‌هێزتر ره‌گی تێكۆشانه‌كەیان داكوتی و زیاتر چوونه ناو قووڵایی كۆمه‌ڵگه‌وە، نه‌ك ته‌نها له پارچه‌یه‌ك، به‌ڵكو له هه‌رچوار پارچه‌ی كوردستان بڵاوبوونەوە، نه‌ك ته‌نها مه‌زهه‌بێك یان ئاینێك، یان چینێك و ره‌گه‌زێك، به‌ڵكو سه‌رجه‌م ئاین، مه‌زهه‌ب، زاراوه، چین و ره‌گه‌زیان به‌بنه‌ما گرت. به واتایه‌كیتر خۆیان كرد به ماڵی سه‌رجه‌م كۆمه‌ڵگه و هه‌موو كۆمه‌ڵگه‌یان له‌ده‌وری خۆیان كۆكرده‌وه. له‌لایه‌كیتریش وه‌ك بزووتنه‌وه‌كانی رابردوو ته‌نها به هه‌ست و رێباز و پرسی ناسیۆنالستی كورده‌وه خه‌ریك نه‌بوون، به‌ڵكو پرسی كوردیان كرده خاڵی وه‌رچه‌رخان له سیسته‌می سیاسی و جڤاكی كۆمه‌ڵگه‌ی كوردستان و رۆژهه‌ڵاتی ناوه‌ڕاست، ئه‌مه‌ش هۆكاره بۆ به‌شداربوون له شانه‌ی سه‌ره‌تای ده‌ستپێكردنی خه‌بات هاوڕێ له‌گه‌ڵ رێبه‌ر ئاپۆ، هه‌ڤاڵانی پێشه‌نگ كه‌مال پیر و حه‌قی قه‌رار هه‌بن كه له نه‌ته‌وه‌ی لاز و توركن.\nداگیركه‌ران و ده‌وڵه‌ته هه‌ژموونگه‌را جیهانیه‌كان له نزیكه‌وه له‌گه‌ڵ پرسی كورد و ده‌ستێوه‌ردانه‌كانیان بۆ كێشه‌كانی رۆژهه‌ڵاتی ناوه‌ڕاست ئاشنان، هه‌ركاتێك بزووتنه‌وه‌یه‌كی سیاسی- جڤاكی له كوردستان سه‌ریهه‌ڵدابێ ده‌ستیان تێخستووه، بۆیه‌ش رێڕه‌وی سیاسی بزووتنه‌وه‌ی سیاسی كوردستانیان به ئاره‌زووی خۆیانیان دیاری كردووه، باشترین نمونه‌شمان جموجۆڵی سیاسی و له‌شكری په‌ده‌كه‌یه له ماوه‌ی ٧٥ ساڵی ته‌مه‌نی چۆن وه‌ك یاریه‌ك له ده‌ستی هێزه جیهانی و هه‌رێمیه‌كان هه‌ڵیده‌سوڕێنن و له‌كوێش بیانه‌وێ له‌وێ كۆتایی پێدێنن، ئه‌مه بۆ لایه‌نه‌كانیتریش به‌شێوه‌ی جۆراوجۆر خۆی دووباره كردۆته‌وه و ده‌كرێ چه‌ندین نمونه‌ی له‌سه‌ر بێنینه‌وه.\nده‌وڵه‌ته هه‌ژموونگه‌را جیهانیه‌كان و داگیركه‌رانی كوردستان، ئه‌و پرۆسه‌یان له‌سه‌ر په‌كه‌كه دووباره كرده‌وه، بۆیه سه‌ره‌تا ده‌وڵه‌تی تورك و ده‌زگا هه‌وڵگرییه‌كه‌ی "میت" ویستیان به‌ڕێبازه‌كانیان رێبه‌ر ئاپۆ بخه‌نه ژێرچاودێری خۆیان. دواتریش ده‌زگا هه‌واڵگرییه نێوده‌وڵه‌تیه‌كان هه‌مان رێبازیان كه له‌به‌رامبه‌ر لایه‌نه سیاسیه كوردیه‌كانیان كردبوو، له‌به‌رامبه‌ر رێبه‌ر ئاپۆ و په‌كه‌كه‌یان دووباره كرده‌وه. رێبه‌ر ئاپۆ به حیكمه‌تی سه‌رۆكایه‌تی خۆی و رێبازی شۆڕشگێڕی په‌كه‌كه، خۆی و په‌كه‌كه‌شی پاراست، هەروەها سه‌رجه‌م پێلانگێڕیه‌كانیشی پووچه‌ڵكرده‌وه.\nداگیركه‌ران و هێزه هه‌ژموونگه‌را نێوده‌وڵه‌تیه‌كان لاوازیی مرۆڤی كورد له‌به‌رامبه‌ری به‌كاردێنن، ئه‌ویش به پاره و زایەندبازی و ده‌سه‌ڵات له‌خشته‌ی ده‌بن و دواتریش خودی خۆشی له‌ناوده‌بن. ئه‌مه‌یان له سه‌رده‌می گلگامێش پاشای ئوروک له‌به‌رامبه‌ر كه‌سایه‌تی ئه‌نكیدۆ به‌كارده‌هێندرێت، له رێگای پێدانی ژن و سه‌روه‌ت له‌به‌رامبه‌ر رابه‌ری خۆی خومبابه‌ی به‌كاردێنن و سه‌رهه‌ڵدانی شاخه‌كانی كوردستان له‌ناوده‌بن. ئه‌م رێچكه‌یه له‌هه‌موو بزووتنه‌كانی كۆمه‌ڵگه‌ی كوردستان دووباره بۆته‌وه و راپه‌ڕین و به‌رخودانی كوردان به‌مشێوه‌یه له‌ناوبراون. له په‌كه‌كه‌ش له رێگه‌ی هه‌ندێك كه‌سایه‌تی لاوازی وه‌ك شه‌مدین ساقق و فه‌رهاد و بۆتان، ئه‌و رێبازه‌یان به‌كارهێناوه، به‌ڵام دیسان به‌لێهاتوویی رێبه‌ر ئاپۆ و به دیسپلین و رۆحی له‌خۆبردوویی په‌كه‌كه پووچه‌ڵكرانه‌وه.\nگه‌له‌كۆمه‌ی نێوده‌وڵه‌تی به‌ر له ٢٣ ساڵ هه‌وڵیاندا له‌كه‌سایه‌تی رێبه‌ر ئاپۆ كۆتایی به رێبه‌رایه‌تی رێبه‌ر ئاپۆ و رێكخستنی په‌كه‌كه بهێنن، بۆ ئه‌مه‌ش پیلانگێڕییه‌كه‌یان چه‌ندین جاریتر به‌شێوه‌ی جۆراوجۆر دووباره كرده‌وه، نمونه‌ی پێداگری له كه‌سایه‌تیه خیانەتكاره‌كان و هێڵی پاكتاوكاری ٢٠٠٤ و هه‌روه‌ها گۆشەگیری و سزای یه‌ك له‌دوایه‌كه‌كانی سه‌پاندنی ناو زیندان به‌سه‌ر رێبه‌ر ئاپۆ. له‌لایه‌كیتر خه‌ڵات دیاری كردن بۆسه‌ر كادیرانی پێشه‌نگی په‌كه‌كه و لێدان و شه‌هید خستنی كادیرانی دیار و به‌رچاو به نوێترین ته‌كنیك و ته‌كنه‌لۆژیای سه‌رده‌م، ئه‌وانه هه‌موویان له‌چوارچێوه‌ی پیلانگێڕی نێوده‌وڵه‌تیه‌وه به‌ڕێوه‌ده‌چن.\nباشووری كوردستان ماوه‌ی دوو سه‌ده‌یه له‌ناو خه‌بات و تێكۆشان دایه، له‌وباره‌یه‌وه خه‌ڵكی باشوور قوربانی و ره‌نج و ماندووبوونێكی زۆری بینیوه، له‌هه‌مووشی زیاتر له‌سه‌ر ده‌ستی رژێمی به‌عس بوو، كه به چه‌كی كیمیایی و كۆمه‌ڵكوژی ئه‌نفال گه‌یشته لوتكه. له‌هیچ سه‌رده‌م و قۆناخێك خه‌ڵكی باشوور چه‌وسانه‌وه و زوڵمی داگیركه‌رانی په‌سند نه‌كردووه. سه‌ركردایه‌تی سیاسی له باشوور نه‌یتوانیوه وه‌ڵامده‌ره‌وه‌ی قوربانیه‌كانی خه‌ڵك بێ، بۆیه‌ش به‌رده‌وام خه‌ڵكی باشوور ناڕازی بووه له سیاسه‌تی حیزب و لایه‌نه سیاسیه‌كانی، واتا خزمه‌ت و هه‌وڵی كۆمه‌ڵگه‌ی باشوور له‌گه‌ڵ ئه‌و سیاسه‌تەی به‌ڕێوه‌ده‌چێت، له رۆژی ئه‌مڕۆدا باشتر دۆخه‌كه‌مان بۆ راده‌خاته به‌رچاوان. كۆمه‌ڵگه‌ی باشوور هاوكار و هاوسۆز و پشتیوانی پارچه‌كانیتری كوردستانه به‌تایبه‌تیش له‌گه‌ڵ په‌كه‌كه، هه‌مانكات به‌هێز و پاڵپشت بۆخۆی ده‌بینێ، به‌ڵام سیاسه‌تی باشوور له كه‌سایه‌تی ده‌سه‌ڵاتی باشووردا زۆر به‌تایبه‌تریش له‌كه‌سایه‌تی په‌ده‌كه‌دا به‌هه‌موو شێوه‌یه‌ك له‌گه‌ڵ داگیركه‌ران و ده‌وڵه‌ته هه‌ژموونگه‌را جیهانیه‌كان له پیلانگێڕی و دژایه‌تی پارچه‌كانی تری كوردستان دایه. له‌بنه‌مادا له دژی داواكاری و هه‌ست و سۆز و باوه‌ڕی و رۆحی وڵاتپارێزی خه‌ڵكی باشووره، بۆیه‌ش خه‌ڵك به‌هه‌موو شێوه‌یه‌ك ناڕه‌زایه‌تی خۆی له به‌رامبه‌ر سیاسه‌تی ده‌سه‌ڵات ده‌رده‌بڕێت، نمونه‌ی زیندووشمان كه‌می رێژه‌ی به‌شداربوونی هه‌ڵبژاردنه‌كانی عێراق بوو له‌ئاستی ٢٠%\nئه‌و سیاسه‌ته‌ی په‌ده‌كه به‌ناوی ده‌سه‌ڵاتی هه‌رێمی كوردستان به‌ڕێوه‌ی ده‌بات گوایه له‌پێناو خزمه‌تی خه‌ڵكی باشووری كوردستانه، له‌بنه‌مادا هیچ په‌یوه‌ندیی به به‌رژه‌وه‌ندی و خزمه‌تی باشوور نییه، به‌ڵكو له‌پێناو له‌ناوبردنی تێكۆشانی ئازادی كوردستانه له كه‌سایه‌تی په‌كه‌كه، چونكه له‌و دوژمنایه‌تیه‌ی كه په‌ده‌كه له به‌رامبه‌ر په‌كه‌كه بڕیاری لێداوه، له‌ده‌ره‌وه‌ی داگیركه‌ران و دوژمنانی گه‌لی كوردستان هیچ هێز و لایه‌ن و هاوڵاتیه‌ك سوودی لێ وه‌رناگرێ.\n٢٣ ساڵ به‌رخودانی رێبه‌ر ئاپۆ له‌زیندانی ئیمرالی له ژووری تاكه كه‌سی، به‌هه‌مانشێوه به‌رخودانی گه‌ریلا له چیاكان و تێكۆشانی گه‌لی كوردستان له سه‌رتاسه‌ری وڵات و ده‌ره‌وه‌ی وڵات به پێشه‌نگایه‌تی ژنان و گه‌نجان، په‌یامێكی پڕشنگداره بۆ ئه‌وه‌ی ببیندرێت كه گه‌له‌كۆمه و هه‌وڵه‌كانی دوژمن و هێز به‌كرێگیراو و نۆكه‌ر و چه‌ته‌كانی ناتوانن بگه‌ن به ئامانجه‌كانیان. رێبه‌ر ئاپۆ و په‌كه‌كه به‌ر له نیو سه‌ده به چ هێز و مۆڕاڵ و وزه‌وه ده‌ستیان به خه‌بات و تێكۆشان كردووه، ئێستاش به هه‌مان هێز و مۆڕاڵه‌وه له خه‌بات و تێكۆشان به‌بڕیاره‌وه به‌رده‌وامن و به‌ره‌و پێشه‌وه ده‌چن.\nله‌مڕۆدا ئه‌ركێكی نیشتمانی و نه‌ته‌وه‌یی و دیموكراتی و مرۆڤایه‌تی ده‌كه‌وێته سه‌رشانی هه‌موو تاكێكی كوردستانی و مرۆڤایه‌تی ئازادیخواز، ئه‌ویش ئازادی جه‌سته‌یی رێبه‌ر ئاپۆیه، چونكه ئازادی جه‌سته‌ی رێبه‌ر ئاپۆ ئیدی كۆتایی هاتنی پیلانگێڕییه‌كانه له‌سه‌ر ته‌واوی گه‌لان و هێزه شۆڕشگێڕه‌كان، بۆ ئه‌مه‌ش پێویسته هه‌ر كه‌س له‌ناو سه‌فه‌ربه‌ری دابێ، چونكه ئازادی رێبه‌ر ئاپۆ بێگومان ئازادی كوردستان و دیموكراتیزه‌كردنی رۆژهه‌ڵاتی ناوه‌ڕاسته. بۆیه له‌پێناو گه‌یشتنه ئازادی خۆمان، ده‌بێ تێكۆشان بۆ ئازادی جه‌سته‌یی رێبه‌ر ئاپۆ بكه‌ین، ئیدی ناكرێ و نابێ ساڵێكیتر رێبه‌ر ئاپۆ له‌زیندان بمێنێته‌وه، ئه‌مه‌ش ئه‌ركێكی ویژدانی و ئه‌خلاقی و سیاسی و له‌شكرییه، شه‌و و رۆژ بخه‌ینه سه‌ر یه‌ك. چونكه داگیركه‌ر و به‌كرێگیراو و چه‌ته و نۆكه‌رانی ناوه‌ستن له دژایه‌تی رێبه‌ر ئاپۆ و شۆڕشه پڕشنگداره‌كه‌ی، ئێمه‌ش وه‌ك خه‌ڵكی كوردستان ده‌بێ به‌بێ سڵ كردنه‌وه و ماندووبوون له تێكۆشانی بێوچان دابین له پێناو تێكشكاندنی پیلانگێڕی ١٥ی شوبات و ئازادی جه‌سته‌یی رێبه‌ر ئاپۆ.


ئیران دەیەویت تائیفەگەریتی بگەڕینیتەوە عیراق – دەنگی کورد\nماڵەوە/هەواڵ/عێراق/ئیران دەیەویت تائیفەگەریتی بگەڕینیتەوە عیراق\nئیران دەیەویت تائیفەگەریتی بگەڕینیتەوە عیراق\nرۆژنامه‌ی عوكازی سعوودی له ژماره‌ی ئه‌مڕۆ پێنجشه‌ممه ٩/٨/٢٠١٨راپۆرتێكی له‌ژێر ناوی “ئێران یاریی به عێراق ده‌كات و ده‌یه‌وێت تائیفه‌گه‌رێتی بگه‌ڕێنێته‌وه” بڵاوكردووه‌ته‌وه‌و له زاری سه‌رچاوه‌یه‌كی “باوه‌رپێكراو” ده‌ڵیت: “تاران حه‌یده‌ر عه‌بادی سه‌رۆكی هاوپه‌یمانێتی نه‌سری له موقته‌دا سه‌در رێبه‌ری ره‌وتی سه‌در دوورخستووه‌ته‌وه”.\nرۆژنامه سعوودییه‌كه نوسیوویه‌تی: “به‌و هۆیه‌وه ده‌رفه‌تێكی گه‌وره بۆ هاوپه‌یمانێتی فه‌تح به سه‌رۆكایه‌تی، هادی عامری ئه‌مینداری گشتی رێكخراوی به‌در و هاوپه‌یمانێتی ده‌وڵه‌تی یاسا به سه‌رۆكایه‌تی نووری مالیكی ده‌ڕه‌خسێت، پاش ئه‌وه‌ی هاوپه‌یمانێتییه‌كه‌ی عه‌بادی پێیانه‌وه په‌یوه‌ست ده‌بێت و ده‌توانن گه‌وره‌ترین كوتله‌ی په‌رله‌مانی پێكبهێنن و سه‌رۆكوه‌زیرانی نوێی عێراقیش دیاری بكه‌ن”.\nبه‌گوێره‌ی زانیارییه‌كانی سه‌رچاوه‌ی رۆژنامه سعوودییه‌كه، ئه‌و نه‌خشه‌یه‌ی ئیره‌ج مه‌سجدی باڵیۆزی ئێران له به‌غدا دایڕشتووه، هاوكێشه سیاسییه‌كه‌ی عێراق هه‌ڵده‌گه‌رێته‌وه‌و هه‌موو ئه‌و سه‌ركه‌وتنه گه‌ورانه‌ی سه‌در به‌ده‌ستیهێناوه هه‌ڵده‌وه‌شێنرێته‌وه كه له هه‌وڵدابوو ده‌ستوه‌ردانه‌كانی ئێران له عێراق كه‌مكاته‌وه یان نه‌یانهێڵێت”.


گفتووگۆ له‌گه‌ڵ ئه‌دۆنیسی باوکمدا – Denegkan\nbyهیوا\tJuly 28, 2008\tگشتی\nنینار: تۆ پێتوایه بۆچی خه‌ڵکی له وڵاته عه‌ره‌بییه‌کاندا هێنده پابه‌ندی داب و نه‌ریتن؟ من به‌شبه‌حاڵی خۆم پێموانییه که هه‌موو داب و نه‌ریتێک شایسته‌ی ئه‌وه‌بێت پارێزگاری لێبکرێت، ئه‌و که‌سانه‌شی ده‌ستبه‌رداری دابونه‌ریته کۆنه‌کان نابن ئه‌وانه‌ن که توانای ئه‌وه‌یان نییه کارێک بۆ دواڕۆژ بکه‌ن. له ئه‌وروپادا دابونه‌ریته‌کان به‌هۆی کاریگه‌ری شۆڕشه‌کانه‌وه که‌وتونه‌ته پشته‌وه و دیارنه‌ماون……\nبۆ خوێندنه‌وه‌ی به‌شی یه‌که‌می ئه‌م گفتوگۆیه کلیکی ئێره‌بکه‌ن ..\nPrevious من له شارێکی زۆر دوورم …!\nNext گفتوگۆیەك لەگەڵ دكتۆر ئەحمەدى مەلا


کۆبوونەوەی هاوبەشی کۆمەڵەی کولتووری کوردی ئاکشهوس و ڕۆمەریکە\nناوەندی هەواڵ- نۆروێژ: ڕۆژی سێشه‌ممه 5 ی فێبرواری2013، دانیشتنێکی هاوبه‌شی بەڕێوەبەری دوو کۆمەڵەی کولتووری کوردی ئاکشهوس و ڕۆمەریکە به‌ڕیوه چوو.\nهه‌یئه‌تێکی هاوڕێیانی کۆمەڵەی کوردی ئاکشهوس، به سه‌رپه‌رستیی به‌ڕیز محەمەد مستەفا پور و وەڤدی هاورێی بەڕێزان ئەبوبەکر ئەحمەدی، قادر ڕەسوڵی، سەلاح ئازەری، و جەماڵ دێهزەنی سەردانی کۆمەڵەی کولتووری کوردی رۆمەریکەیان کرد.\nشاندی میوان له لایه‌ن هه‌یئه‌تی کۆمەڵەی کوردی ڕۆمەریکە به سەرپەرستی رێزدار پیران قادرزادە و ئەندامانی بەڕێوەبەری بەڕێزان ئەبوبەکر قەدی کورد، تاهیر بەهرامیوەند، سەردار محەمەد پور، هێرۆ کەریمی، گوڵان ئیسماعیلی و ساوێن قەدی کورد، پێشوازیەکی گرمیان لێ کرا.\nله‌و دانیشتنه هاوبه‌شه دۆستانه‌یه دا، هه‌ر کام لە نوێنەرانی ئاکشهوس و ڕۆمەریکە ڕاو سەرنج و تێبینیەکانی خۆیان لە پەیوەندی لەگەڵ پێکەوە کارکردن خستە ڕوو.\nهه‌ر دوو لا ئه‌رک و به‌رپرسیاره‌تیی هاوبه‌ش و خوێندنه‌وه و ڕوانینی وه‌ک یه‌کیان به هۆکار و هانده‌رێکی باش زانی بۆ ئه‌وه‌ی له کۆڕ و کۆمه‌ڵه نوروێژیەکان و له کۆڕ و کۆبوونه‌وه‌ی کۆمەڵە کولتوریەکان و هەروەها لە پرسه هاوبه‌شه‌کاندا به یه‌کده‌نگی و هه‌ڵوێستی وه‌ک یه‌ک بێنه مه‌یدان و هاوکاری و هه‌ماهه‌نگیی پێویست له نێوانیان دا هه‌بێت.\nدواتر لە سەر پێشنیاری هاوڕێیانی ئاکشهوس بۆ پێکهێنانی شەو ئاهەنگێک بۆ بنەماڵەی هەر دوولا، بڕیار درا کە ئەم شەو ئاهەنگە بەزووترین کات بەڕێوە بچێت. هەر بەم بۆنەوە هەیئەتێکی چەند کەسی دیاری کرا بۆ بەڕێوەبردنی کار و ئەرکەکانی ئەم شەو ئاهەنگە.\nلە کۆتایی ئەم کۆبوونەوەیە دا هەردوو لا لە سەر چەند خاڵی گرینگ و بە سوود ڕێک کەوتن.\nئەم کۆبوونەوەیە کە نزیکەی سێ کاتژمێری خایاند و لە کەش و هەوایەکی زۆر دۆستانە و برایانە دا کۆتایی پێهات.\nکۆمەڵەی کولتووری کوردی ئاکشهوس\nکۆمەڵەی کولتووری کوردی ڕۆمەریکە\nبگه‌رێوه|ئەم بابەتە 996 جار بینراوە| بینێره| چاپ


ANF | عەبدی: تاوتوێی دانووستان لەگەڵ ڕژێم دەکەین بۆ ڕووبەڕووبوونەوەی تورکیا\nعەبدی: تاوتوێی دانووستان لەگەڵ ڕژێم دەکەین بۆ ڕووبەڕووبوونەوەی تورکیا\nمەزلوم عەبدی، فەرماندەی گشتیی هێزەکانی سوریای دیموکرات ڕایگەیاند، بەهۆی هەڕەشەکانی تورکیاوە چاودێریکردنی زیندانییە داعشییەکان کەوتوەتە ڕیزی دووەمی بایەخەکانیان.\nسێشه‌ممه, 8 Oct 2019, 13:54\nئێزگەی (NBC News) ئەمریکی چاوپێکەوتنێکی لەگەڵ فەرماندەی گشتی هێزەکانی سوریا دیموکرات، مەزلوم عەبدی کردووە لەبارەی هەڕەشەکانی تورکیا و بڕیاری ئەمریکی لەبارەی پاشەکشێی هێزەکانی و مەترسی چەتەکانی داعش، عەبدی ئاماژەی بەوە کردووە، ئەو شەڕڤانانەی ئەرکی پاراستنی زیندانەکانی داعشەکانیان لە ئەستۆ دابوو، گوازرانەوە بۆ سنوور پێش ئەگەری ڕوودانی هێرشی تورکیا.\nعەبدی لەوبارەیەوە بە ئێزگەکەی وتووە "ئەو شەڕڤانانەی کە بۆ چاودێرکردنی هەزاران ئەسیری داعش ئەرکردار کراون، ڕوو لە سنوور دەکەن، پێش ئەوەی هێرشە چاوەڕوانکراوەکەی تورکیا ڕووبدات".\nعەبدی ئاماژەی بەوەش کردووە " دوای ئەوەی ئەمریکا ڕێگەی بۆ هێرشی تورکیا کردەوە بۆ سەر هێزەکانمان بە درێژایی سنوور، ئێستا پاراستنی زیندانییە داعشییەکان کەوتوەتە 'خاڵی دووەمی بایەخ' مان".\nلێپرسراوی گشتی هێزەکانی سوریای دیموکرات جەختی لەوە کردوەتەوە "ئەمە بۆ ئێمە گرفتێکی زۆر گەورەیە. کەس هاوکاریمان ناکات لەو بارەیەوە".\nلە میانەی ئۆپەراسیۆنەکانی شەڕڤانان لە ڕۆژئاوا لەدژی مۆڵگەکانی داعش، ١٢٠٠٠ چەتەی داعش ئەسیر کران، بەگوێرەی ئەو لێدوانانەی عەبدی و بەرپرسانی پەنتاگۆن داویانە "لەنێوان ئەو ١٢٠٠٠ کەسە، ٢٠٠٠ چەتە هەڵگری ناسنامەی بیانین، ١٠٠٠٠کەی تریش عراقی و سورین."\nمەزلوم عەبدی باسی لەوەش کرد، ئەو شەڕڤانانەی کە پێشتر چاودێری زیندانەکانیان دەکرد، ئێستا بەرەو سنوور گوازراونەتەوە بۆ ئامادەباشی دژی هەر هێرشێکی سوپای تورک.\nمەزلوم ئەوەشی وتووە "هەموو خێزانی شەڕڤانەکانمان دەکەونە ناوچەی سنووریی. بۆیە ئەوان پارێزگاری لە بنەماڵە و خاکەکەیان دەکەن."\nئەو چاوپێکەوتنەی مەزلوم عەبدی دوای چەند کاتژمێرێک لە لێدوانەکەی ئیدارەی ترەمپ هات کە باس لەوە دەکات تورکیا بەم زووانە هێرش دەکاتە سەر باکور و ڕۆژهەڵاتی سوریا و ئەمریکا لە ناوچەکە دەکشێتەوە و دەستێوەردان ناکات، هێزەکانی سوریا دیموکرات کە چەندین ساڵ هاوکاریان کردووە بەتەنیا بەجێدەهێڵێت بۆ ئەوەی شەڕی تورکیا بکات.\nعەبدی وتیشی: "ڕاشکاوانە دەیڵێم، ئەوە وامان لێدەکات هەست بە بێهیوایی بکەین" ئەوەشی وت "ئەو بڕیارە زیان لە متمانەی سوریا بە ئەمریکا دەدات و زیان بە مسداقیەتی ئەمریکا دەگەیەنێت".\nئەردۆغان وەکو تیرۆریست سەیری هەموو کوردێک دەکات کە "هەڕەشە لە سەقامگیری وڵاتەکەی دەکەن."\nعەبدی جەختی لەوەش کردەوە "ئێستا تاوتوێی دانووستان لەگەڵ سەرۆکی سوریا بەشار ئەسەد دەکەن بۆ ڕووبەڕووبوونەوەی هێزەکانی تورکیا" وتیشی"ئەوە یەکێکە لە بژاردەکانی بەردەممان."\nعەبدی بانگەوازی بۆ گەلی ئەمریکیش کرد بۆ ئەوەی گوشار بخەنە سەر ترەمپ بۆ یارمەتیدان. وتی "ئەو کەسانەی لەگەڵ ئێوە شەڕیان کرد لە دژی تیرۆری نێودەوڵەتی و داعش، بەتەنیا ڕووبەڕووی مەترسی شەڕێکی گەورە دەبنەوە".


بەدواداچون و ئامادەکردنی: هەڵوێست علی\nبەشی حەوتەم و کۆتا بەش\nئەو پەیوەندی و ئاکارە دێرینەی ئەهلی حەق و موزیک (سروودی یارسان)، ئەگەر شوێن پێ هەڵگر و میراتگری پەیوەندی زەردەشت و موزیک(سروودی گا‌سا) نەبێ، کەلە هەردوو ئایینەکەدا موزیک دەبێتە هەوێن، بۆ دەربڕینی رازەکانی رۆح بەرامبەر سروشت و کردگار، ئەوا دەشێ بڵێین: پردێکی فەلسەفەیان لەنێوان زۆر لایەنی ئەم دوو ئایینەدا هەیە. کە دیارە ئێمە لایەنی تێگەیشتنی هەردوو ئایینەکەمان بۆ موزیک مەبەستە. واتە: دیدی سروودی یارسان و سروودی گاسا بۆ موزیک. بۆیە بۆ زیاتر توند بەستنەوەی ئەم پردە موزیکییەی نێوان سروودی یارسان و سروودی گارسا، بەڵگە و پشتیوانی تریش دەخەینە پاڵ پتەوکردنی پێوەندی نێوان ئەم دوو ئایینە، کە برییتیە لە پێوەندی مێژووی نێوان هەردوو ئایینەکە، چوونکە پەیڕەوانی ئایینی ئەهلی حەق، دەڵێن بە شێوەیەک لە شێوەکان یان بە واتایەکی تر پەیوەندیەکی مێژوویی (بەڵام کەمێک تەماوی) لە نێوان ئەم ئایینە و ئایینی زەردەشت دا هەیە.\nدەفتەرەکانی ئەهلی حەق زۆر بە پیرۆزی و بە رێزەوە، باسی ئایینی زەردەشت دەکەن و شیعریان لەو بارەیەوە لەچەندان نموونە زیاتر تێدایە. وەک ئەوەی کە زەردەشت لەگەڵ یارانیدا دەیەوێ بچێ بۆ شاخی بەڵخ و لە رێگا تووشی رووبارێکی قووڵ دەبن و لەو رێیەش زیاتر بواری تریان نییە. بۆیە زەردەشت خۆی دەچێتە ناو رووبارەکە و هەردوو لاقی بۆ یارانی دەکات بە پرد تا لە رووبارەکە بپەرنەوە. ئیتر ئەو رۆژەی ئەو کۆمەڵە بە بێوەی لەو رووبارە پەریونەتەوە لای ئەهلی حەق هەموو ساڵێ یادی دەکەنەوە و جەژنی بۆ دەگێڕن. (ئاتەشکەدە)ش رەمزێکی پیرۆزی (زەردەشت)ە ولای (ئەهلی حەق) یش هەر پیرۆزە.\nهەر لەپاڵ ئاتەشکەدە دا بۆن و بەرامەی کڵپەی ئاگر لە ماڵ و جەمخانە و جیهانیشدا بۆ رووناککردەنەوەی هەموو شتێک بە پیرۆز و پێویست دەزانن.\nگەشتوەری ئیتاڵی(پیترۆ دالا ڤالا-Pietro Della Valle)(کە ساڵی ١٦١٦ز-١٦٢٤ز)،لە ئێران بووە. هەمیشە لە ناوهێنانی زەرتوشدا، بە واژەی (گەبر)ناویان دەبرد و دەڵێ: "ئەمانە لە عەرەب بێزارن و خۆیان بە گاور ناودەبەن، چوونکە ئەم واژەیە بە مانای کافر و بتپەرستی دێت و بە خۆیان دەڵێن بەهدین."\nژان پاتێست تاوەرینە(١٦٠٥ز-١٦٩٨)ز دا، کە گەشتوەرێکی فەرەنسییە و لە نێوان ساڵانی (١٦٣٢-١٦٣٨ز) نۆ جار سەردانی ئێرانی کردووە و لە بارەی زەردەشتیەکانی شاری کرمان و دەورووبەری نوسیووە. هەمیشە پەیڕەوانی ئایینی زەدرەشت بە (گەبر-Kebber)ناو دەبات.\nشاردن-Chardin، کە چەندان ساڵی رۆژگاری سەفەوی لە ئێران بووە، لە سەفەری یەکەمیدا لە ساڵی(١٦٤٤-١٦٧٠)ز لە سەردەمی شا عەباسی دووەم و شا ئیسماعیلی یەکەم و لەسەفەری دووەمیشیدا لە ساڵی (١٦٧١-١٦٧٧)، لە رۆژگاری شا سلێمانی یەکەم دا، لە سەفەر نامەکی خۆیدا چەندان جار یادی زەردەشتیەکان دەکاتەوە و دەڵێت: "لە هیند بە زەردەشتی دەڵێن پارسی و لە ئێران پێیان دەڵێن گاور(Gaur) کە واژەکەی لە بنەچەدا عەرەبییە و بە مانای کافر دێت."\nژان ئۆتەر-Jean Otter ی گەشتووەری سویدی، کەلە زەمانی تەهماسب قولی خان (نادر شا)دا، هاتۆتە ئێران و سەفەرنامەکەی یەکجار بایەخدار و دەگمەنە. لە مانگی چواری (١٧٣٩)ز دا سەردانی کەنگاوەری کردووە و پێیان وتووە کە گاوری تێدایە. باسی ئەوە دەکات کە ئاتەشکەدەی وێرانی ئەوانی دیوە و بە پاشماوەی پەیڕەوانی ئایینی زەردەشتیان لە قەڵەم دەدات.\nتەنانەت (مســـیۆ چــریکــۆف)ی روسی، کە لە ساڵی(١٨٥١ز)، گەشتی بۆ ناوچەکانی: رێژاو، زەهاو، کرند، گۆران نشینەکانی کوردستانی خۆرهەڵات کردووە، لە تێکەڵ کردن و ئاوێتە بوونی ناوی (گۆرانی)و(گەبر)دا ئاوا دەنوسێ: "لە دێرینەداگۆران-ەکان هەر بە –گەبر-هاتووە و بۆتە:گۆران..." ئەم بەڵگانەش وەک وتمان هەموویان رەچەڵەکی واژەی گۆران دەبنەوە سەر ئایینی زەردەشت و ئایینی زەردەشتیش چوونکە لەسەردەمی ساسانیەکاندا گەشتە لوتکەی رێزگرتن، بۆیە رێی ئەوەش لەبەردەمماندا خۆش دەبێ تا واتای سروودی\nیارسان بەوە لێک بدەینەوە، کە مەبەست لە یار+سان، نیاز لە یاران و دۆستان و دڵدارانی ساسانی. یان یارانی سوڵتان سوهاک، واتە سوڵتان ئیسحاق بێت، کە دواتر پێن وتووە سان بێت.\nکەواتە بۆ زیاتر ئاگادار بوون لە سروودی گاپای زەردەشتیش پێویستە ئاورێکی خێرا، لە مێژووی زەردەشت و ئایینەکەی و سروودی ها‌سا بدرێتەوە.


زەریف: هیچ سەردانێک لە لایەن ئاژانس ناتوانێ بیانوویەک بێت بۆ ئاگادار بوون لە نەهێنییەکانی ئێران - SAHAR KURDISH (Sorani)\nزەریف: هیچ سەردانێک لە لایەن ئاژانس ناتوانێ بیانوویەک بێت بۆ ئاگادار بوون لە نەهێنییەکانی ئێران\nوەزیری دەرەوەی ئێران جەختیکرد: بە گوێرەی بەرنامەی تۆکمەی هەوڵی هاوبەش (بەرجام) ،هیچ سەردانێک لە لایەن ئاژانسی نێو دەوڵەتی وزەی ئەتۆمییەوە ناتوانێ بیانوویەک بێت بۆ ئاگاداربوون لە نەهێنییەکانی ئێران .\n" محەممەد جەواد زەریف" وەزیری دەرەوەی ئێران ڕۆژی چوار شەممە دوای ڕۆیشتن بۆ فڕۆکە خانەی سوچی ڕوسیا، لە بارەی سەردانی ناوەندەکانی سەربازی ئێران لە لایەن ئاژانسی نێو دەوڵەتی وزەی ئەتۆمی بە هەواڵنێران وتی: بە گوێرەی پرۆتۆکۆلی پەیوەسکراو و بەرجام، لە شۆێنگەلێک کە ئیمکانی چالاکییەکانی ناڤۆکی لە ئارادایە، پشکنین دەکرێت .\nزەریف بەڕاشکاوی وتی: تا بە ئێستا کۆماری ئیسلامی ئێران و هەر بەوچەشنە کە ئاژانسی نێو دەوڵەتی وزەی ئەتۆمی بە جاران ڕایگەیاندووە ، ئێران لە بواری ڕاگەیاندنی ئەنجام نەدانی چالاکیی ڕانەگەیاندراوەکان بە دروستی هەنگاوی هەڵگرتووە . وەزیری دەرەوەی ئێران هەر وەها بە ئاماژە بە هەماهەنگی ئێران وڕوسیا لە بواری بەرجام وتی: ڕوسیا لە بەرجام پشتگری کردووە و دوو وڵات لە هەڵوێستەکانی یەکتری لە ڕێکخراوە نێو دەوڵەتییەکان و پێوەندیی چەند لایانە پشتگری دەکەن.\nوەزیری دەرەوەی ئێران لە بارەی تەوەرەکانی سەفەرەکەی بۆ سوچی یش بەڕاشکاوی وتی: ئێران و ڕوسیا کێشەکانی هاوبەشی ناوچەییان هەیە و دوو وڵات توانیویانە بە یارمەتیدانی سوری، ترۆریستان بەرەو پاشەوە ببەن و بەهاوکاری باشی تاران و مۆسکۆ ڕەوشی سوریا باشتر بێتەوە . زەریف بەڕاشکاوی وتی: یەکێ لە بابەتەکانی پێویست بۆ هەماهەنگی هەمیشەیی لەگەڵ ڕوسیا ، پرسەکانی ناوچەیی و سوریایە کە ئەم سەفەرە سەرنجی داوەتەوە ئەو پرسە و پرسەکانیی دوو وچەند لایانە. وەزیری دەرەوەی کۆماری ئیسلامی ئێران رۆژی چوار شەممە بۆ ئەنجام دانی سەفەرێکی یەک رۆژە و دیدار و وتوویژ لەگەڵ کاربەدەستانی ڕوسیا ڕاویژ لە بارەی گرنگترین گۆڕانکارییەکانی ناوچەیی بۆ سوچی ڕوسیا سەفەری کرد .\nSep 13, 2017 16:40 Asia/Tehran\nزەریف: کەنەدا بۆچوونێکی نادرووستی سەبارەت بە ئێران هەیە\nزەریف: ئێران هێشتا هەگبەی دیاریکراوی پێویست بۆ ڕێککەوتنی ناڤۆکی لەبەرجام وەرنەگرتووە\nچاوپێکەوتنی زەریف لەگەڵ وەزیری دەرەوەی ئەفریقای باشوور


کات 11/11/1393 107 بازدید\nیەکەم پێناسەی زانستی دێتەوە بیر: “زانست، زانیارییە لە رێگای هەستەکانمانەوە، ئەو شتەیە هەستی پێدەکەین.” دیسان بە ئارامی دەست بۆ تەرمەکە دەباتەوە. هەم بە دەستی و هەم بە چاوەکانی هەستی پێدەکا. بە لوتیش هەست بە بۆنی ئاشنای جەستەی کوڕەکەی دەکا کە لە گەڵ خوێن و خۆڵ تێکەڵ بووە. بۆنێکی تێکەڵ لە شتەکانی رابردوو و لە شتەکانی ئیستا. قوڵپێک گەرووی دەگرێ. وەک گیرە بێ بەزەییانە دەیگوشێ. بەڵام کتوپڕ بیری دەکەوێتەوە کە ناکرێ سەداسەد بە هەستەکان باوەڕ بکرێ. بیری دێتەوە کە هەستەکان خەڵەتێنەرن. بۆ وێنە گەر دارێک تا نیوە بخەیتە ناو ئاو، ئیتر رێک نانوێنێ، دەشکێتەوە. ئەم رەخنەیە خۆشحاڵی دەکا. کەواتە ئەم تەرمە درۆیە. درۆترین مردووی دونیا.\nدێتەوە بیری کە تیۆری تریش هەن. بۆ وێنە پێناسەی دووهەمی زانست “زانست وێنایەک یاخود تەسەورێکە لە سەر شتێک.” لە مەیتەکە دەڕوانێتەوە. ئەم ئیستا وا تەسەور دەکا کە تەرمێک لەوێدا هەیە، کەواتە هەر ئەوەندەی تەسەور بکا کە تەرمێک لەوێدا نیە، تەواوە، دەتوانێ لە دەستی قوتاری بێت. چاوەکانی دەقونجێنێ و هەوڵ دەدا وێنای تەرمەکە لە خۆی دووربخاتەوە، ئەوەی کە کورتە چیرۆکی ئەو دیو دەرگاکەی تا ئێرە تەنیا کورتە چیرۆکێک بووە لە رەگەزی ئەفسانە و بەس. بەڵام شتێک دەڵێی برژانگ و پێڵوەکانی بە زۆر پێدەکەنەوە. کە چاو هەڵدەهێنێتەوە، ناباوەڕانە تەرمەکە دەبینێتەوە. وێناکە هەر لەوێیە.\nشێتانە لە هۆڵەکەیدا دەکەوێتە گەڕان. لە پەنجەرەکانەوە بۆ دەرگاکە و لەوێوە بۆ لای قەنەفەکان و دوواتر بە پێچەوانەوە،… بە چەندین جار. لەم هات و چووانەدا تیۆری سێهەمی زانستی دێتەوە بیر “زانست بریتییە لە وێنایەکی بەڵگەدار. وێنایەک کە بە جوانی بە دیکۆمێنت کرابێ.” لە خۆشیان دادەنیشێتەوە. ئەمجارە دەبێ بە جوانی بیرەکانی کۆبکاتەوە. دێتەوە بیری کە ئەو وێنایەی زانستە، واتە راستەقینەیە کە بە جوانی شیکرابێتەوە و بنەماکانی دیاری کرابێت و لێکدرابێتەوە. پێش ئەوەی دەست پێ بکا، هەڵدەستێ و دەچێ پەرداخێک ئاو دەخواتەوە، کەمێک خۆی دەکێشێ و گەرووی ساف دەکا و، دەچێ لە سەر مۆبلەکە لە بەرامبەر تەرمەکە دادەنیشێتەوە.\nـ “لێرەدا تەرمێک راکشاوە،… نا،… نا، راوەستە! جارێکە نابێ بڵێم تەرم. تەرم دەبێ دووا وشە و دووا تەعبیر بێت. ئا، لێرەدا شتێک یاخود جەستەیەک یان شتێک کە بە پێی ئەزموونەکانی پێشوو لە جەستەی مرۆڤ دەکا، راکشاوە. پرسیار ئەوەیە بۆ راکشاوە؟ وەڵام: حاڵەتی یەکەم ئەوەی کە رەنگە کەسێکە و ماندووە و خەوتووە، ئەگەرچی خوێناوی و خۆڵایشە. ئەم خوێن و خۆڵە دەکرێ ئاماژە بۆ ئەوە بن کە لە راو بووە و ئیتر هیچی تر. حاڵەتی دووهەم ئەوەی کە ئەم کەسە رەنگە بورابێتەوە، واتە بە هۆی هۆکارێکی دەروونی، وەک نەخۆشی، یان بە هۆی وەبەرکەوتنی شتێک بە سەریدا لێرەدا کەوتووە و بوراوەتەوە، حاڵەتی سێهەم، رەنگە مردبێ. بۆ ئەوەی کەسێکیش مردبێ دەبێ هەناسە نەکێشێ و دڵی لێ نەدا، جگە لەمە رەنگە جەستەیشی سارد هەڵگەڕابێت.”\nکەواتە بە پێی تیۆری سێهەم، ئەوەی لەوێدا راکشاوە تەرمە. تەرمی مردوویەک،… کوڕەکەی خۆی. شەڕ درۆ نەبوو،… لانیکەم بۆ کوڕەکەی ئەم.\nهەڵدەستێتە سەر پێ و دەچێ لە بەر پەنجەرەکەدا رادەوەستێ. ئەو پەنجەرەیەی ئەم شەو چیدی سێبەری چەکەکان بە سەریدا گوزەریان نەدەکرد. لە ناکاو دێتەوە بیری کە تیۆری سێهەمیش جێگای قسە و باسە. ئەمیش تیۆرێکی فەشەل و زۆر جێگای باوەڕ نیە. بۆ وێنە خودی ئەو وشانەی تێیدا بەکاربراون، خۆیان لە خۆیاندا یەکجار جێگای قسەوباسن، بۆ وێنە “بەڵگە” چییە، یاخود “راستی”. کەواتە پێناسەی سێهەمیش لە سەر کۆمەڵێک دەستەواژەی ناڕوون و لێڵ راوەستاوە.\nپێکەنینێکی شێتانە دەیگرێ. ژوورەکە لە قاقاکانی ئەوە دەلەرێتەوە. کەواتە هەموو “بوون” درۆیە. کەواتە ئەو دەتوانێ تا دەمرێ لە گەڵ ئەم تەرمە کە لە راستیدا تەرم نیە لەم خانووەدا بژی. هەتا ئەبەد. ئەگەرچی ئیتر گۆنا سوورە ناسکەکانی یەکجار بۆ هەمیشە بوون بەو خوێن و خۆڵەی کە مەعلوم نین راستن یان ناڕاست.\nتەرمەکەیش دەتوانێ وەک شەڕ بۆ هەمیشە گومانێک بێت،… گومانێکی ئەبەدی!


هەڵەبجە؛ هاوكاری بەسەر چەندين خوێندكاری خاوەن پێداویستی تایبەتدا دابەشكرا – basknet.org\nئەمڕۆ لەهۆڵی مۆنۆمێنتی یادگاری لە شاری هەڵەبجە، بە ئامادەبونی وەزیری كار و كاروباری كۆمەڵایەتی و پارێزگار و چەند بەرپرسێكی حكومی و حزبی و كەسوكاری منداڵە خاوەن پێداویستییە تایبەتەكان، تۆڕی بەرگری لە مافەكانی منداڵ لەمەراسیمێكدا هاوكاری بەسەر ١٦٥ خوێندكاری خاوەن پێداویستی تایبەت لە پارێزگاى هەڵەبجە كرد.\nسەرەتای مەراسیمەكەش بەخولەكێك وەستان بۆ گیانی پاكی شەهیدانی هەڵەبجەو كوردستان دەستیپێكرد، پاشان مەریوان وەهبی، سەرۆكی ڕێكخراوی كەمئەندامانی هەڵەبجە وتاری بەخێرهاتن خوێندەوە و ڕایگەیاند:”وێڕای بەخێرهێنانی وەزیری كارو كاروباری كۆمەڵایەتی و میوانان، دەستخۆشی خۆمان ئاڕاستەی وەزیر و تۆڕی بەرگری لە مافەكانی منداڵ دەكەین كە ئەمڕۆ هەستاون بە دابەشكردنی ئەو هاوكارییە بەسەر ژمارەیەك لە خوێندكاری خاوەن پێداویستی تایبەت، ئەمەش لە كاتێكدایە كە تۆڕی بەرگری لەمافەكانی منداڵ ماوەیەك پێش ئێستا سەردانی ڕێكخراوەكەمانی كرد و داوای هاوكاری و بەستنی پەیوەندیان لێكردین و ئێمەش بەخۆشحاڵیەوە هەوڵی جدیماندا لەو بوارەدا”.\nمەریوان وەهبی، وتیشی:”لە چوارچێوەی پەیوەندیەكانیشمان ئەو تۆڕە بڕیاریدا كە چەندین چالاكی لە هەڵەبجە ئەنجام بدات و ئێمەش بەباشمان یەكەمین چالاكیان بریتی بێت لە هاوكاریكردنی خوێندكارانی خاوەن پێداویستی تایبەت و پاش ناردنی ناوەكان ئەمڕۆ ئەو هاوكاریانەیان هێنایە هەڵەبجە و لەم مەراسیمەدا دابەشیانكرد”.\nدواتر محەمەد هاودیانی، وەزیری كار و كاروباری كۆمەڵایەتی حكومەتی هەرێم وتەیەکی پێشكەشكردو وتی:”بەبۆنەی كۆبونەوەی ئەنجومەنی وەزیران نەمانتوانی بەشداری لەیادی ٢٩ ساڵەی تاوانی كیمیابارانی هەڵەبجە بكەین، هەر بۆیە ئەم بۆنەیەمان بە باشزانی كە لەگەڵ تۆڕی بەركری لەمافەكانی منداڵ بەمەراسیمێك ئەو هاوكاریانە بەسەر خوێدكارانی خاوەن پێداویستی تایبەت دابەشبكەین”.\nمحەمەد هاودیانی، وتیشی:”وەكو وەزارەتی كار و كاروباری كۆمەڵایەتی لە ڕابردوودا هەوڵی زۆرمانداوە بۆ خزمەتكردنی هەڵەبجە، بە تایبەت پاش ئەوەی كە بڕیاری بەپارێزگابوونی بۆ دەرچوو وەكو یەكەم وەزارەت بەڕێوەبەرایەتی هەڵەبجەمان كردە گشتی، بۆ زیاتر خزمەتكردنی خاوەن پێداویستییە تایبەتەكان و لەگەڵ ئەوەشدا پاش سەردانی چەند وڵاتێكی ئەوروپی لیژنەیەكی پزیشكی پسپۆڕمان هێناوەتە شارەكە بۆ بینینی بریندارانی چەكی كیمیایی و هەوڵی چارەسەركردنیان”.


دیالۆگی نیشتمانی وەک فریادڕەسێک بۆ ئەم دۆخە\nدۆخی کوردستان لەڕوی سیاسی و ئابوری و کۆمەڵایەتی و تەندروستیشەوە ڕۆژ بەڕۆژ بەرەو داڕمان و وێرانبونی زیاتر هەنگاو دەنێت و خەریکە ڕوناکییەک نامێنێت بۆ هیواو ئومێدی باشبونی دۆخەکە و حکومەتی عێراقیش وردەوردە بەهۆی خراپبونی دۆخی دارایی خۆیەوە جۆرێک لە ساردبونەوە و پەشیمانبونەوەی پێوەدیارە لە ڕێککەوتن لەگەڵ هەرێم لەسەر بابەتی نەوت و داهات و مووچە،لەلایەکی ترەوە گفتوگۆو رێککەوتنی ستراتیژیی عێراق ئەمریکا وای لێدەخوێندرێتەوە کە کورد دەخاتە پەراوێزەوە و نابێتە بەشێک لە تەوەرەکانی گفتوگۆ ئەگەر عێراق و ئەمریکا خۆیان نزیکبن لە ڕێککەوتن، کەواتە بژاردەکانی بەردەم هەرێم و دەسەڵاتدارانی کوردستان بەرتەسک دەبنەوەو دەبێت هەرچی زوتر خەمێکی جددی لە داهاتوی خۆیان و پاراستنی قەوارەی هەرێم و ژیانی هاولاتیەکانی بخۆن دەنا دۆخەکە دەچێتە قۆناغێکی ترەوە کە هیچکات کەسمان نەمانویستبێت بیبینین و بگرە بە بیریشمان نەهاتبێت.\nبەکورتیی ئێستا زیاد لە هەمووکات کورد و دۆزی ئەم پارچەیەی کوردستان لەبەردەم چارەنوسێکی نادیاردایە. کەرکوک و ناوچە دابڕاوەکانی دەرەوەی هەرێم لەو پەڕی ڕەزالەت و ناڕەحەتیدان و چاوەڕێی ئەوە دەکەن هەرچی زوە کێشە کەڵەکەبوەکانیان چارەسەر بکرێن بەڵام ڕۆژ بەڕۆژ کوشتن و راگواستن و تەعریب و دەکردن زیاد دەکات.\nلەشکرکێشیەکانی ئێران و تورکیابۆسەر خاکی هەرێم کە لەوانەیە بە ئاگاداری دەسەڵاتدارانی هەرێم بوبێت وا هەردوولا بێدەنگییان هەڵبژاردوە دۆخەکەی هێندەی تر ناهەموارکردوە و جۆرێک لە بێهیوایی لای تاکی کورد دروستکردووە و چیدی قسە لەسەر ئەوەیە ئایا ئێمە دەتوانین لەم هەموو قەیرانە دەربچین؟.\nیەکێتی و پارتی بە دوو سەرکردایەتی گەنجەوە"یەکەمیان بە فەرمی و لە دوای کۆنگرەوە و دوەمیان بە ئەمری واقیع و رانەگەیەنراو" خەریکی یەکتر شکاندن و هێرشی بەردەوامی میدیایی و ناشیرینکردنی یەکترن، زیاد لە شەس مانگە نەیانتوانیوە یان لە پیرمام یان لە دەباشان چایەکی دۆستانە بخۆنەوەو ئەو تەنگەژەیەی نێوانیان کۆتایی پێ بهێنن.\nحزبەکانی تر هەرجارەو بەهۆی بابەتێکەوە جارجار گرژی دروستدەبێت و دەرەوێتەوەو پەرلەمان بە قسەی بەرپرسەکانی سڕکراوەو توانای کۆبونەوەیەکی ئاساییشی نەماوە. سەرۆکی حکومەت و کەسە نزیکەکانی باسی چاکسازی دەکەن و پێیان وایە بەو هەنگاوە ئیتر کوردستان دەبێتە شامی شەریف، کە واش نییە، چونکە هەر لە چەند مەترێک لە تەنیشت خۆیانەوە دژایەتی ئەو هەنگاوە دەکرێت چ جای ئەوەی هێزەکانی تر چۆن ئەو هەنگاوە لێکدەدەنەوە بۆسەر بەرژەوەندیەکانیان ئەگەر بریار بێت ئەنجامبدرێت.\nبۆ هەموو ئەم دۆخە ناهەموارانە کە ڕەنگدانەوەی راستەوخۆ و وێرانکەریان بەسەر ژیان و گوزەران و دەرونی تاکی کوردەوە بەجێهێشتوە پێویستمان بە دەرچەیەکی باش و بەهێزی خێرا هەیە بۆ ئەوەی بتوانین لەم دۆخە بە کەمترین زیانەوە دەربچین، هەنگاوێکمان پێویستە کە هەم لە ناوخۆ هەم لە دەرەوە ببێتە فریادرەس بۆ چاککردنەوەو رێککردنەوەی ئەو هەنگاوانەی کە بەهەڵە هەڵمانگرتوە لە ماوەی ڕابردودا. ئێستا کوردستان پێویستی بە دیالۆگێکی نیشتمانی هەیە بەڵام بە مەرجێک هەموان بە نەفەسێکی نیشتمان پەروەریی و لەخۆبوردویی و قبوڵکردنی یەکتر بێنە نێو دیالۆگەکەوە بۆ ئەوەی ئەنجامێکی باشمان هەبێت. پێویستمان بەوەیە هەموو هێزەکان بە دەسەلات و ئۆپۆسیۆنەوە ئەو روداوانەی چەند مانگی رابردوی حکومەت و پەرلەمان و میدیاو لێدوانە زبرەکانی بەرپرسان وەلا بنێین و ئەگەر بۆ ماوەیەکی کەمیش بێت لەبیریان بکەن و لە خەمی باشکردنی دۆخەکەدابن.\nسەرکردەی هەموو هێزە سیاسیەکان و ئەکادیمیست و شارەزایانی بوارە جیاوازەکان پێویستە قسەی جددیان هەبێت لەم دۆخەداو ناکرێت وەک هاولاتیەکی بێدەسەڵاتی ئەم هەرێمە خۆیان بێدەنگ بکەن و تەنها نارەزایی دەر ببڕن یان بڵێن دۆخەکە خراپە، ئاخر ئەوان دەبێت ئەهلی چارەسەر بن و دەرچەیەک بدۆزنەوە بۆ دەربازبوون لە دۆخەکە چونکە ئەوان بەرپرسیارێتی زیاتر لە ئەستۆیانە و خەڵکانێک چاوەرێی دەست و دەمی ئەوان دەکات ئەگەر لانیکەم لایەنگر و دەنگدەرانی خۆشیان بن.\nکاتی ئەوەیە و دۆخەکە ئەوە دەخوازێت هەموان لەسەر مێزێکی گفتوگۆ دابیشین و گفتوگۆیەکی ورد لەسەر کێشەکان بکەن و بەوپەڕی گیانی بەرپرسیارێتییەوە بەدوای چارەسەدەکەدا بگەرێن و بەڵێن بدەن دۆخەکە چاک دەکەن باجەکەی هەرچی هەبێت، چونکە دیالۆگی نیشتمانی واتە سود و بەرژەوەندی نیشتمان و دور کەوتنەوە لە بەرژەوەندییە لاوەکیەکان کە بەداخەوە کوردستان پڕە لەو بەرژەوەندیانە!.\nلە ماوەی رابردودا سەرۆکی هەرێم و سەرۆککۆمار کۆبونەوەیەکیان کرد و چاوەکان چونە سەر ئەو دوو کەسە بەو هیوایەی بتوانن ئاشتەواییەکی خێرا رابگەیەنن بەڵام بەداخەوە ئەوەی کە بینیمان تەنها کۆبونەوەیەکی خێرایان کرد و ئەنجامەکەی ئەوە نەبوو کە چاودێران و هاولاتیان چاوەرێیان دەکرد کە دەوترێت هیچکامیان نەیانتوانیوە بڕوا بە حزبەکانیان بهێنن بۆ ئاشتەواییەکە بۆیە هەوڵەکە بێهودە دەرچوو.\nئێستا سەرۆکی هەرێم و سەرۆککۆمار وەک دوو کەسی میانەڕەوو نێوەندگیر دەتوانن ئەو ڕۆڵە بگێرن و سەرۆکایەتی هەرێم بکەنە سەکۆیەک بۆ تێپەڕاندنی ئەم دۆخانە، لەگەڵ ئەوەش بەڕێز مەسعودبارزانی سەرۆکی پارتی دیموکراتی کوردستان دەتوانێت هەمان بانگەواز بکات و داوای بە پەلە کۆبونەوەی سەرجەم هێزەکان بکات لە دەوری یەک مێز چونکە جیاواز لەوەی کە وئەو ئێستا تەنها سەرۆکی حزبێکە کوڕانی تاڵەبانی هەمیشە جەخت لەوە دەکەنەوە وەک مامی خۆیان سەیری بازرانی باوک دەکەن و سەرکردەی هێزەکانی تریش لەماوەی رابردودا کێشەیان لەگەڵ سەیرکردنی ناوبراو وەک کۆکەرەوەو براگەورە نەبوە.\nهەرچۆنێک بێت و هەرکەس بەو کارە هەستێک گرنگترین وپێویستترین کارێک بۆ ئێستای کوردستان تەنها دیالۆگێکی نیشتمانییەو گەیشتنە بە رێککەوتنێکی هەمەلایەنە بۆ دۆزینەوەی رێگەچارەیەکی خێراو بە پەلە بۆ ئەم دۆخەی تێی کەوتوین، جگە لەو بژاردەیە هیچ بژاردەیەکی تر نییە بتوانێت ئەم چەقبەستوییە کۆتایی پێ بهێنێت و دەرگایەکی فەرحانە بەروی هاولاتیانی هەرێمدا بکاتەوەو قورسایی ناوچەیی و هەرێمییش بۆ قەوارەی کوردستان بگێرێتەوە کە ماوەیەکە بەتەواوی لاواز بوە. ئێستا هەموو هێزە سیاسیەکان و سەرکردە سیاسیەکان بەتایبەت پارتی و یەکێتی و گۆران لەبەردەم بریار و بەرپرسیارێتیەکی گرنگدان بۆ ئەنجامدانی ئەو دیالۆگە نیشتمانییەو هەڵگرتنی بەشی زۆری بەرپرسیارێتێەکە چونکە ئەوان ئێستا حوکمرانی هەرێمن و هەر زیانێک کە بێتە پێشەوە بۆ هەرێم یەکەم کەس ڕوی لەوان و بەرژەوەندیەکانیان و سومعەی سیاسییانە و هێزەکانی تریش بێبەش نابن لە زیان و لێکەوتەکانی دۆخەکە.\nبۆیە پێویستە هەرچی زوە هەموان خەمێکی دۆخەکە بخۆن لە پێناو مانەوەی شکۆی خۆیان و قەوارەی هەرێم و ژیانی سەربەرزانەی هاوڵاتیان،ئێستا کات کاتی ئاستەوایی و دیالۆگ و لێتێگەشتنی نیشتمانییە.\nدیالۆگی نیشتمانی وەک فریادڕەسێک بۆ ئەم دۆخە\nئەم پارچەیەی کوردستان لەبەردەم چارەنوسێکی نادیاردایە.


📊 ئاستی دەریاچەی ورمێ بە کەمترین ئاستی مێژوویی خۆی دەگات | 🏷 پۆل: ئامار و راپرسی | زمانی بابەت: 🏳 کوردیی ناوەڕاست | 👁🗨\n📊 دەریاچەی ورمێ تا دەچێت وشکتر دەبێت | 🏷 پۆل: ئامار و راپرسی | زمانی بابەت: 🏳 کوردیی ناوەڕاست | 👁🗨\n➕ ئەم بابەتە لەلایەن: (مانو بەرزنجی)ەوە لە: Dec 20 2017 11:39AM تۆمارکراوە\n📊 لە ئەگەری وشکبوونی دەریاچەی ورمێ 20 ملیۆن کەس شوێنی ژیانیان جێدێڵن | 🏷 پۆل: ئامار و راپرسی | زمانی بابەت: 🏳 کوردیی ناوەڕاست | 👁🗨\nلە ئەگەری وشکبوونی دەریاچەی ورمێ 20 ملیۆن کەس شوێنی ژیانیان جێدێڵن\nگەرچی بارانبارینەکانی رۆژانی رابردوو هەم بەستێن و هەم رووپێوی ئاوی دەریاچەی ورمێورمێی زیاد کردووە، بەڵام هێشتاش مەترسیی وشکبوونی دەریاچەکە نەڕەویوەتەوە.\nپارێزگاری ورمێ لە یەکەم کۆڕبەندی تەندروستیی پارێزگاکەدا کە رۆژی پێنجشەممە بەڕێوەچوو هۆشداریدا کە لە ئەگەری وشکبوونی دەریاچەی ورمێ تەندروستیی 20 ملیۆن کەس لە ئێران رووبەڕووی مەترسی دەبێتەوە و دەبێ شوێنی ژیانیان بگۆڕن.\nمحەممەد مەهدی شەهریاری پارێزگاری ورمێ جەختی لەوە کردەوە کە بوژانەوەی دەریاچەکە پێویستی بە فەرهەنگسازی هەیە بۆ ئەوەی جەماوەریش لەو پرسەدا رۆڵیان هەبێ. رەخنەی لە دامەزراوەی جیهادی کشتوکاڵیی پارێزگای ورمێ گرت کە وەک بەرپرسی ئەو بوارە کەمتەرخەمیی کردووە لە ئەرکەکانیدا.\nدەریاچەی ورمێ گەورەترین دەریاچەی ئاوی سوێری رۆژهەڵاتی ناوەڕاست و شەشەم گەورەترین دەریاچەی ئاوی سوێری جیهانە. لە ئەگەری وشکبوونی دەریاچەکە بیابانێکی خوێ بەجێ دەمێنێ کە لەگەڵ هەڵکردنی هەر بایەکدا تەپوتۆزی خوێ ژیانی خەڵکی دەوروبەر بەتایبەتی لە رووی نەخۆشییەکانی کۆ ئەندامی هەناسە دەخاتە مەترسییەوە و دەبێتە هۆی وشکبوونی دارستان و کێڵگەکانی دەورووبەریش.\n➕ ئەم بابەتە لەلایەن: (سەریاس ئەحمەد)ەوە لە: Mar 2 2018 8:41AM تۆمارکراوە\n👌 ئەم بابەتە لەلایەن: (سەریاس ئەحمەد)ەوە لە: Mar 2 2018 12:41PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Mar 2 2018 12:41PM باشترکراوە


Kurdipedia - ژنی خراپ و ژنی باش\n📖 ژنی خراپ و ژنی باش | Kategori: Kısa tanım | Başlık dili: 🏳 کوردیی ناوەڕاست\nژنی خراپ و ژنی باش\nژنی خراپ و ژنی باش، موفتی پێنجوێنی\nگەر خودا نەیدا بەچاکی دوژمنی ئینسانە ژن\nمارودوپشک و پڵنگی شاخی هەورامانە ژن\nگەر گڵۆپی دووسەدیش هەڵکەیت لە ماڵ و مەتبەقا\nدوکەڵی حەوش و حەسارو ژور و بەرهەیوانە ژن\nتۆ(دە) پەیداکەیت لە ڕۆژدا ئه و بە(سی)داناکەوێ\nهەرخەریکی قاوچ و قۆچ و بردن و تاڵانە ژن\nگەر نەخۆشینت نەبێ سیلداری و دڵ پڕ لەغەم\nچۆتە ناو جەرگت بە دائم ئێش و دەردو ژانە ژن\nگەر لەگەڵ ئەودا بەهەشتت پێبدەن لێی ڕائەکەیت\nتاوەکو مردن ئەزیزم دەردی بێ دەرمانە ژن\nگەر شێوەی شۆخ و شەنگ و دورکوژو پڕ عیشوەبێ\nتۆ لەبەر چاوودڵت شێوەی وەک و شەیتانە ژن\nبۆ خراپی ئه و قەڵەم دەشکێ و زمانیش کۆڵ دەبێ\nقابیزیش ڕازی نەبێ هەر ئێشی گیان کێشانە ژن\nهەربژی موفتی کەوا دائم لەڕێی ڕاستی دەڕۆی\nهەربڵێ تامردنت دەردوبەڵای ئینسانە ژن\nگەر خودا بیدات بە چاکی دەوڵەتی شاهانە ژن\nنیعمەتێکە وەک بەهەشت و هاودەمی پیاوانە ژن\nبۆ دڵێکی بێ غەم و شەخصێکی بێ دەرد و ئەلەم\nگەوهەرێکی شەوچراغی ژور و بەر هەیوانە ژن\nگەر کەموکوڕیت لە ماڵیشدا هەبێ باکت نەبێ\nبۆ کەموکوڕی تەرازوی کۆمەڵی خێزانە ژن\nژن لە لای پیاوی نەزان و سەرسەری نرخی نییە\nبۆ ژیانی کۆمەڵی باشتر لە میرو خانە ژن\nبۆ سوپاسی باسی چاکی چی بەیان کەم هەر کەمە\nجووت و ئاش و نان و بەرگ و باخچه و بێستانە ژن\nباعیسی ئارامیی قەلب و مەرهەمی دەردو برین\nبۆ هەموو دەردێ دەوا بەخشێکە وەک لوقمانە ژن\nدەوڵەتێکی پڕ لە شەوق و زەوقە دائم بۆ بەشەر\nنیعمەتێکی خۆشەویستی و بێ سەر و سامانە ژن\nکەی گوڵ و گوڵزاری باخاتی ئیرەم وەک ئه و دەبێ\nباغی ساحێب زینەت و پڕ لوئلوئی مەرجانە ژن\nبۆ کەسێ نوری سولەیمانی لە قەلبیابێ یەقین\nپایە مەحکەم کردنی حەق دین و هەم ئیمانە ژن\nزۆرتری عەیشی بەهەشت حۆری عەین کچن\nلەززەت و خۆشی بەیاناتی لە ناو قورعانە ژن\nبێتو گەر موڵکی کەماڵ و گەنجی حوسنی یەک کەوێ\nگەر دووسەد گەنجی لەسەر دانێی دەڵێم هەرزانە ژن\n1. 👁 دیوانی موفتی پێنجوێنی\n2. 👁 موفتی پێنجوێنی\n➕ Bu başlık Ziryan Serçinarî tarafından Jul 13 2018 11:02PM tarihinde kaydedildi\n👌 Bu makale tarafından gözden geçirilmiş ve yayımlanmıştır (M. B.) tarafından Jul 14 2018 10:27AM\n✍ Bu başlık en son M. B. tarafından Jul 14 2018 10:27AM tarihinde Düzenlendi\n👁 Bu başlık 4,451 defa görüntülendi\n📷 Resim tipi 1.0.1 62 KB Jul 13 2018 11:06PM Ziryan Serçinarî


لە ئەڵڵایی زەوی بەسەر پیشەوەراندا دابەشدەکرێت – به‌ڕێوه‌به‌رايه‌تى گشتى شاره‌وانيه‌كانى سلێمانى\nلە ئەڵڵایی زەوی بەسەر پیشەوەراندا دابەشدەکرێت\nئەمڕۆ لە شارۆچکەی ئەڵڵایی بە ئامادەبوونی ئەندازیار کەمال مستەفا، بەڕێوەبەری گشتی شارەوانییەکانی سلێمانی و نەوزاد نوری،\nبەڕێوەبەری ناحیەی بازيان و هێرۆ تاهیر، سەرۆکی شارەوانی ئەڵڵایی ( ٥٩ پارچە زەوی ) بەسەر (٦٥ پیشەوەر) ی ناوچەکەدا دابەشکرا.\nدابەشکردنی ئەو زەوییانە لە چوارچێوەی پلانی حکومەتی هەرێمی کوردستاندایە بەمەبەستی رێکخستنی ناوچەی پیشەسازی لە شار و شارۆچکەکانی هەرێمی کوردستاندا.\nلە مەراسیمی دابەشکردنی زەوییەکاندا کە پیشەوەرانی ( چاکەرەوەی ئۆتۆمبێل و ئاسنگەر و دارتاش و جوانکاری و چەند پیشەیەکی دیکە) ئامادەی بوون، بەڕێوەبەری گشتی شارەوانیەکانی سلێمانی رایگەیاند: هەموو هەوڵێک دەدەین بۆ خزمەتکردنی سەرجەم چین و توێژەکانی وڵاتەکەمان، بەتایبەت پیشەوەران کە کۆڵەکەی پشتی ئابووری وڵاتەکەمانن.\nپیشەوەرانیش سوپاسی بەڕێوەبەرایەتی شارەوانییەکان و شارەوانی ئەڵڵاییان کرد و هیوایان خواست لە زووترین کاتدا خزمەتگوزارییە پێویستەکانیان بۆ دابین بکرێت، وەکو (ئاو و ئاوەڕۆ و کارەبا و رێگاوبانی زەوییەکان).\nهێرۆ تاهیر، سەرۆکی شارەوانی ئەڵڵایی، لە وەڵامی داواکەیاندا رایگەیاند: سەرجەم خزمەتگوزارییەکانی ناوچەی پیشەسازی ئەڵڵایی خراونەتە بەرنامەوە و ئاڕاستەی وەزارەتی شارەوانی و ئەنجومەنی وەزیرانی هەرێمی کوردستان کراون و لەماوەی ئایندەدا دەست بەکاکردن دەکەن تیایدا.\nوێستگەیەکی دیکەی سەردانەکەی ئەندازیار کەمال مستەفا، بەڕێوەبەری گشتی شارەوانییەکانی سلێمانی سەردانی شارەوانی ئەڵڵایی بوو، لەوێش بەشەکانی شارەوانییەکە و گرفت و کێشەکانی شارەوانییەکەی لەگەڵ بەرپرسانی شارەوانی تاوتوێ کرد.\nئەم سەردانەی بەڕێوەبەری گشتی شارەوانییەکانی سلێمانی بە یاوەری بەڕێوەبەری گرێبەستەکان و ژمێریاری و چەند بەرپرسێکی دیکەی بەڕێوەبەرایەتییەکە بوون و نەوزاد محەمەد، سەرۆکی شارەوانی بازیان و سالار محەمەد، سەرۆکی شارەوانی تەیناڵ ئامادەی مەراسیمەکە بوون.\nرەچاوی خاوێنیی سەرچاوەی ئاوی خواردنەوە ناكرێت


كچانی پێشمه‌رگه دێربی سلێمانی یان برده‌وه\nیاریه‌كانی كۆمه‌ڵه‌ی دووه‌می خولی نایابی تۆپی باله‌ی كچانی یانه‌كانی كوردستان ده‌ستی پێكردوو كچانی پێشمه‌رگه یه‌كه‌م سه‌ركه‌وتنیان به‌ده‌ست هێنا .\nبه‌سه‌رپه‌رشتی یه‌كێتی ناوه‌ندی باله‌ی كوردستان و به هاوكاری لقی سلێمانی یه‌كێتیه‌كه له هۆڵی داخراوی یانه‌ی وه‌رزشی پێشمه‌رگه یاریه‌كانی كۆمه‌ڵه‌ی دووه‌می یانه به‌شداره‌كانی خولی نایاب به‌به‌شداری تیپی باله‌ی كچانی یانه‌كانی ( پێشمه‌رگه ، ئافرۆده‌یت ، ده‌ربه‌ندیخان و سیروانی شاره‌زوور ) ده‌ستی پێكرد .\nله یه‌كه‌م یاری ئه‌و كۆمه‌ڵه‌یه كه كاتژمێر 2:00 ی پاش نیوه‌ڕۆی ڕۆژی پێنج شه‌ممه 20 / 12 ئه‌نجام درا كچانی پێشمه‌رگه میوانداریان له كچانی یانه‌ی ئافرۆده‌یتی هاوشاریان كردوو تونیان به ئه‌نجامی 3-1 گێم یه‌كه‌م بردنه‌وه به‌ده‌ست بهێنن .


ماكرۆن بۆ لوبنانییەكان: یارمەتی و هاوكارییەكان ڕادەستی دزەكان ناكەین – تۆڕی میدیایی خەڵک\n2020/08/06 - 5:45 PM\nسەرۆكی فەرەنسا بەڵێنیدا بە هاووڵاتیانی لوبنانی كە یارمەتی و هاوكارییە تەرخانكراوەكان لە دوای تەقینەوە كاولكارییەكەی بەندەری بەیروت، نادرێنە دەست دز و گەندەڵكاران.\nئیمانوێل ماكرۆن سەرۆكی فەرەنسا لە نێوەندی هاووڵاتیانی توڕەی لوبنانی و لە ناوەڕاستی بەیروتی پایتەختی كارەساتبار ڕایگەیاند”دڵنیاتان دەكەمەوە: یارمەتییەكان ناكەونە دەست دز و گەندەڵكاران”.\nماكرۆن خواستی خۆی دەربڕی بۆ قسەكردن لەگەڵ هەموو گەمەكەرە سیاسییەكانی وڵاتەكە لەپێناو بەستنی ڕێكەوتنێكی سیاسی نوێ و پێشنیاركردنی ئەو ڕێگەچارەیە بۆ سیاسییەكانی وڵاتەكە.\nسەرۆكی فەرەنسا كە تەوقەی لەگەڵ ژمارەیەك هاووڵاتیان كرد و لەمێزی گرتن، بەڵێنیدا یارمەتی و هاوكاریی زیاتر بۆ لوبنان ڕوانە بكات، ئەمەش لەنێوەندی خەڵكێكی زۆردا بوو لە بەیروت كە داوایان لە ماكرۆن دەكرد سیستمی سیاسی وڵاتە بڕوخێنرێت و بەرپرسیارێتی ڕووداوەكەشیان دەخستەئەستۆی.\nماكرۆن لە میانی سەردانی بۆ دەرمانخانەیەكی زیانلێكەوتوو بەهۆی تەقینەوەكەوە ڕایگەیاند”لە توڕەیی ئێوە تێدەگەم، من بۆ ئەوە نەهاتووم، تا چەكێكی سپی ڕادەستی سیستمی حوكمڕانی بكەم”.\nسەرۆكی فەرەنسا جەختی لەسەر پێویستی ئەنجامدانی چاكسازیی سیاسی لە لوبنان كردەوە و ڕایگەیاند”دەبێت ئەم تەقینەوەیە ببێتە سەرەتای دەستپێكردنی سەردەمێكی نوێ”.


پەروین بابەکر: ئەو خەڵاتەی وەرمگرتوە شانازییەکەی بۆ هه‌مو ژنێكی کورد و عێراقە\n- 3/18/2019 5:51:00 PM 5912 جار خوێندراوەتەوە\nپەروین بابەکر رایگەیاند، خەڵاتی (بصمة قائدة) خه‌ڵاتی هه‌موو ژنانی كورد و عێراقه، شانازی و دڵخۆشییه‌كه‌ی به ته‌نها بۆ ئەو نییه، به‌ڵكو بۆ هه‌مو ژنێكه كه خه‌ون به سه‌ركه‌وتنی ژنانه‌وه ده‌بینێت.\nئێوارەی رۆژی 2019/3/9له به‌یروتی پایته‌ختی لوبنان، خه‌ڵاتی (بصمة قائدة) بە پەروین بابەکر به‌خشرا.\nراستە من خه‌ڵاته‌كه‌م وه‌رگرتوه و ئاماده‌ی مه‌راسیمه‌كه بوم، به‌ڵام له جه‌وهه‌ردا ئه‌م خه‌ڵاته خه‌ڵاتی هه‌مو ژنانی كورد و عێراقه\nپەروین بابەکر، ئەندامی سەرکردایەتی یەکێتی و وەزیری پێشوتری پیشەسازی حکومەتی هەرێم و لە ئێستاشدا کە سەرۆکی کۆمپانیای وزەیە لە نوسینێکدا لە هەژماری تایبەتی خۆی لە تۆڕی کۆمەڵایەتی فەیسبوک بڵاویکردوەتەوە، "راستە من خه‌ڵاته‌كه‌م وه‌رگرتوه و ئاماده‌ی مه‌راسیمه‌كه بوم، به‌ڵام له جه‌وهه‌ردا ئه‌م خه‌ڵاته خه‌ڵاتی هه‌مو ژنانی كورد و عێراقه، شانازی و دڵخۆشییه‌كه‌ی به ته‌نها بۆ من نییه و به‌ڵكو بۆ هه‌مو ژنێكه كه خه‌ون به سه‌ركه‌وتنی ژنانه‌وه ده‌بینێت".\nخه‌ڵاتی جێپه‌نجه‌ی سه‌ركرده له لایه‌ن (المجلس الإنمائي العربي للمرأة والأعمال) دابه‌شكرا و كاندیده‌كان له زۆربه‌ی وڵاتانی عه‌ره‌بیه‌وه ده‌ستنیشان كرابون و پەروین بابەکریش خه‌ڵاتی ژنانی عێراق پێبه‌خشرا.\nوه‌كو ژنێك هه‌میشه جه‌ختم له‌وه كردوەته‌وه كه ده‌بێت ژنان خاوه‌ن ئابوری سه‌ربه‌خۆبن تاكو بتوانن خاوه‌نی بڕیار و چاره‌نوسی خۆیان بن\nئەو ئەندامەی سەرکردایەتی یەکێتی دەشڵێت،" به‌خشینی ئه‌م خه‌ڵاته به ئێمه زیاتر له پای كار و پرۆژه‌كانماندا بوه له بواری ئابوری و سه‌ربه‌خۆی ئابوری له كه‌ر‌تی گشتی و دامه‌زراوه‌كاندا، هاوكات وه‌كو ژنێك هه‌میشه جه‌ختم له‌وه كردوەته‌وه كه ده‌بێت ژنان خاوه‌ن ئابوری سه‌ربه‌خۆبن تاكو بتوانن خاوه‌نی بڕیار و چاره‌نوسی خۆیان بن".\nبراوەی خەڵاتی (بصمة قائدة) لە عێراق نوسیویەتی" میكانیزمی پێدانی ئه‌م خه‌ڵاته پشتی به سیڤی و ده‌نگدان بەستبو، ئه‌وه‌ی جێی دڵخۆشی ئێمه بو، به‌ره‌و پیرچونی هەمو هاوڵاتیان بو بۆ پرۆسه‌كه و رۆڵی میدیا و راگه‌یاندنه‌كان بو، هه‌وڵی دۆستان و هاوڕێیان و چالاكه‌وانانی ژنان بو، بۆچون و كۆمێنتی هه‌مو ئه‌وانەی كه ده‌شێت به‌نده به‌خزمه‌تیشیان نه‌گه‌یشتبێتم، هه‌موان بێ جیاوازی شایه‌نی له سوپاس زیاترن".\n#بصمة قائدة #پەروین بابەکر #عیراق #هه‌رێمی كوردستان #یەکێتی #ژن


Karên Şandiyan 27 - Mizgînî Pîroz [Mizgîniyê 1998]\nكاتێك بڕیار درا به ده‌ریادا بۆ ئیتالیا بڕۆین، پۆڵۆس و هه‌ندێك به‌ندكراوی دیكه درانه ده‌ست سه‌رپه‌لێك له سوپای ئیمپراتۆر ناوی یولیۆس بوو.\nسواری كه‌شتییه‌كی ئه‌درامیتی بووین، كه به‌ته‌مابوو به چه‌ند شوێنێكی ئاسیادا بڕوات، جا به‌ڕێ‌كه‌وتین. ئه‌ریسته‌رخۆسی مه‌كدۆنیمان له‌گه‌ڵ‌بوو، خه‌ڵكی سالۆنیكییا.\nبۆ به‌یانی گه‌یشتینه سه‌یدا. یولیۆس له‌گه‌ڵ پۆڵۆس باش بوو، ڕێگای دا بچێته لای براده‌رانی تاكو پێویستییه‌كانی دابین بكه‌ن.\nئینجا له‌وێوه به‌ڕێ‌كه‌وتین و به په‌نای قوبرس‌دا ڕۆیشتین، چونكه با پێچه‌وانه بوو.\nكه ئه‌و ده‌ریایه‌مان بڕی، ئه‌وه‌ی له ته‌نیشت كیلیكیا و په‌مفیلیایه، له میرای لیكیه دابه‌زین.\nله‌وێ سه‌رپه‌له‌كه كه‌شتییه‌كی دۆزییه‌وه ئه‌سكه‌نده‌ری بوو ده‌چووه ئیتالیا، سواری كردین.\nكه‌شتییه‌كه ڕۆژانێكی زۆر به هێواشی ده‌ڕۆیشت و به زه‌حمه‌ت له كنیدۆس نزیك كه‌وتینه‌وه، بایه‌كه نه‌یهێشت زیاتر بڕۆین، به په‌نای كریت‌دا و له به‌رامبه‌ر سه‌رلمۆن ڕۆیشتین.\nبه ڕه‌نجكێشان تێپه‌ڕمان كرد و گه‌یشتینه شوێنێك پێی ده‌ووترێ به‌نده‌ره باشه‌كان، كه شاری له‌سائیه نزیكییه‌تی.\nكاتێ ماوه‌یه‌كی درێژ به‌سه‌ر چوو و گه‌شتكردن ترسناك بوو، ڕۆژووگرتنیش به‌سه‌رچوو بوو. پۆڵۆس ئاگاداری كردنه‌وه و\nپێی‌ووتن: (كوڕینه، ده‌بینم گه‌شته‌كه به تێكشكان و زیانێكی گه‌وره‌وه ده‌بێت، نه‌ك ته‌نها بۆ كه‌شتی و باره‌كه‌ی، به‌ڵكو بۆ ژیانیشمان.)\nبه‌ڵام سه‌رپه‌له‌كه لایه‌نگری كه‌شتیوان و خاوه‌نه‌كه‌ی ده‌كرد، نه‌ك قسه‌ی پۆڵۆس.\nچونكه به‌نده‌ره‌كه بۆ به‌سه‌ربردنی زستان باش نه‌بوو، زۆربه‌یان بڕیاریان دا ئه‌وێش به‌جێ‌بهێڵن، به هیوای ئه‌وه‌ی بگه‌نه فینكس تاكو زستانی تێدا به‌سه‌رببه‌ن، كه به‌نده‌رێكی كریت بوو ڕووه‌و باشووری ڕۆژهه‌ڵات و باكووری ڕۆژئاوا.\nكه شنه‌بای باشوور هه‌ڵیكرد، وایانزانی به مرازیان گه‌یشتن، له‌نگه‌ریان به‌رزكرده‌وه و به نزیك كه‌ناری كریت‌دا تێده‌په‌ڕین.\nبه‌ڵام دوای كه‌مێك گه‌رده‌لوولێك هه‌ڵیكرد، پێی ده‌ووترا ئوراكولۆن.\nكه‌شتییه‌كه‌ی گرته‌وه و نه‌یتوانی ڕووبه‌ڕووی بێته‌وه، خۆمان به‌ده‌سته‌وه دا و هاژووراین.\nبه‌ره‌و په‌نای دورگه‌یه‌كی بچووك ناوی كه‌ودا بوو، به زه‌حمه‌ت توانیمان به‌له‌می ڕزگاربوون بخه‌ینه ژێر ڕكێفمانه‌وه.\nكاتێ به‌رزیان كرده‌وه، گوریسیان بۆ به‌ستنه‌وه‌ی كه‌شتییه‌كه به‌كارده‌هێنا. ده‌ترسان بكه‌ونه ناو ته‌نكاوی سیرتیس، ئیتر چارۆگه‌كانیان دابه‌زاند و ئاوا هاژووراین.\nبۆ به‌یانی ڕه‌شه‌بایه‌كه توند بوو، ده‌ستیان به سووككردنی باره‌كه كرد.\nله ڕۆژی سێیه‌م به ده‌ستی خۆیان كه‌لوپه‌لی كه‌شتییه‌كه‌یان فڕێدا.\nڕۆژانێكی زۆر نه خۆرمان بینی و نه ئه‌ستێره، ڕه‌شه‌بایه‌كه به‌هێزتر ده‌بوو، له كۆتایی‌دا هه‌موو هیوایه‌كی ڕزگاربوونمان بڕا.\nكاتێ ماوه‌یه‌كی زۆر بوو نانیان نه‌خواردبوو، پۆڵۆس له‌ناوه‌ڕاستیان ڕاوه‌ستا و وتی: (كوڕینه، ده‌بووایه گوێتان له من بگرتبووایه و كریتتان به‌جێ نه‌هێشتبووایه، ئه‌وسا له‌م تێكشكان و زیانه دوور ده‌بوون.\nئێستاش لێتان ده‌پاڕێمه‌وه وره به‌رنه‌ده‌ن، كه‌ستان ژیانی له‌ده‌ست نادات، كه‌شتییه‌كه نه‌بێت.\nچونكه ئه‌م شه‌و فریشته‌ی ئه‌و خودایه‌ی من هی ئه‌وم و ده‌یپه‌رستم هاته لام،\nوتی: "پۆڵۆس مه‌ترسه! ده‌بێت تۆ له‌به‌رده‌م قه‌یسه‌ر ڕاوه‌ستیت و ئه‌وه‌تا خودا ژیانی هه‌موو ئه‌وانه‌ت ده‌داتێ كه له‌گه‌ڵت گه‌شت ده‌كه‌ن."\nكه‌واته كوڕینه، وره‌به‌رز بن. چونكه باوه‌ڕم به خودا هه‌یه كه ئاوا ده‌بێت، وه‌ك ئه‌وه‌ی پێم وتراوه.\nبه‌ڵام ده‌بێت بكه‌وینه سه‌ر دوورگه‌یه‌ك.)\nله شه‌وی چوارده‌یه‌مین‌دا كه هێشتا له ده‌ریای ئه‌دریا ده‌هاژووراین، له نیوه شه‌ودا كه‌شتیوانان وایانزانی له وشكایی نزیك ده‌بنه‌وه.\nكه پێوایان بینییان بیست باڵایه. كه‌مێك ڕۆیشتن و پێوایانه‌وه بینییان پازده باڵایه.\nده‌ترسان نه‌وه‌ك بكه‌ونه سه‌ر به‌رد، له پشته‌وه چوار له‌نگه‌ریان شۆڕكرده‌وه و ده‌پاڕانه‌وه تاكو ڕۆژ هه‌ڵبێت.\nكه‌شتیوانان هه‌وڵیان دا له كه‌شتییه‌كه هه‌ڵبێن، به‌له‌می ڕزگاربوونیان بۆ ده‌ریا شۆڕكرده‌وه به بیانووی ئه‌وه‌ی ده‌یانه‌وێ چه‌ند له‌نگه‌رێك بهاوێنه پێشه‌وه.\nپۆڵۆس به سه‌رپه‌ل و سه‌ربازه‌كانی وت: (ئه‌گه‌ر ئه‌مانه له كه‌شتییه‌كه‌دا نه‌مێننه‌وه، ناتوانن ڕزگارتان بێت.)\nئه‌وسا سه‌ربازه‌كان په‌تی به‌له‌مه‌كه‌یان بڕی و وازیان لێی هێنا بكه‌وێت.\nكاتێ خه‌ریك بوو ڕۆژ هه‌ڵده‌هات، پۆڵۆس تكای له هه‌مووان كرد نان بخۆن، وتی: (ئه‌مه ڕۆژی چوارده‌یه‌مینه و ئێوه چاوه‌ڕوان و به‌رده‌وامن بێ ئه‌وه‌ی هیچ بخۆن و هیچ وه‌ربگرن.\nبۆیه تكاتان لێ ده‌كه‌م نان بخۆن، چونكه ئه‌مه بۆ ڕزگاربوونتانه. كه‌ستان تاڵێكی سه‌ری ناكه‌وێت.)\nكه ئه‌مه‌ی وت، نانێكی هه‌ڵگرت و له‌به‌رده‌م هه‌مووان سوپاسی خودای كرد، ئینجا له‌تی‌كرد و ده‌ستی به خواردن كرد.\nئیتر هه‌موو وره‌یان به‌رزبۆوه و ئه‌وانیش نانیان برد.\nئه‌وانه‌ی ناو كه‌شتییه‌كه هه‌موومان دوو سه‌د و حه‌فتا و شه‌ش كه‌س بووین.\nكه تێر نانیان خوارد، به فڕێدانی دانه‌وێڵه‌كه بۆ ناو ده‌ریا كه‌شتییه‌كه‌یان سووك‌كرد.\nكاتێ ڕۆژ‌بۆوه، وشكایه‌تییه‌كه‌یان نه‌ده‌ناسی، به‌ڵام كه‌نداوێكیان بینی كه‌ناری هه‌بوو، ده‌یانویست ئه‌گه‌ر بتوانن كه‌شتییه‌كه به‌ره‌و ئه‌وێ ببه‌ن.\nئینجا له‌نگه‌ره‌كانیان پساند و له ده‌ریادا به‌جێیان هێشتن، له هه‌مان كات گوریسی سه‌وڵه‌كانی ئاراسته‌كردنیان شل‌كرد و چارۆگه‌یان بۆ بایه هه‌ڵكردووه‌كه هه‌ڵدا، به‌ره‌و كه‌ناره‌كه ڕۆیشتن.\nبه‌ڵام كه‌وته ته‌نكاو و كه‌شتییه‌كه‌یان به‌ره‌و وشكایی برد، كه پێشه‌كه‌ی گیربوو و نه‌جووڵا، له‌به‌ر توندی شه‌پۆڵ پشته‌وه‌ی تێكده‌شكا.\nپلانی سه‌ربازه‌كان ئه‌وه‌بوو كه به‌ندكراوان بكوژن نه‌وه‌ك كه‌سیان مه‌له بكات و هه‌ڵبێت.\nبه‌ڵام سه‌رپه‌له‌كه ده‌یویست پۆڵۆس ڕزگار بكات، پلانه‌كه‌ی ڕاگرتن، فه‌رمانی دا ئه‌وانه‌ی ده‌توانن مه‌له بكه‌ن با یه‌كه‌م جار ئه‌وان خۆیان فڕێده‌ن و بگه‌نه وشكایی.\nئه‌وانی دیكه‌ش هه‌ندێكیان به ته‌خته و هه‌ندێكیان به پارچه‌كانی كه‌شتییه‌كه. ئیتر هه‌موو به سه‌لامه‌تی گه‌یشتنه وشكایی.


دوو فڕۆکە دەوروبەری کەمپی مەخمووری کوردانی باکووریان بۆردومان کرد - اخبار العراق\nاخبار العراق » كوردى » دوو فڕۆکە دەوروبەری کەمپی مەخمووری کوردانی باکووریان بۆردومان کرد\nدوو فڕۆکە دەوروبەری کەمپی مەخمووری کوردانی باکووریان بۆردومان کرد\nکەمێک پێش ئێستا لەلایەن دوو فڕۆکەوە دەورووبەری کەمپی مەخمووری ئاوارە کوردەکانی باکووری کوردستان بۆردومان کرا.\nڕزگار محەمەد قایمقامی مەخموور بە (باسنیوز)ی ڕاگەیاند: “کەمێک پێش ئێستا زانیارییمان بەدەست گەیشت کە دەوروبەری کەمپی مەخموور بۆردومان کراوە و پەیوەندیم بە ئەنجوومەنی کەمپەکە کرد و ڕایانگەیاند کە لەلایەن دوو فڕۆکەوە دەورووبەری کەمپەکە بۆردومان کراوە و ئێمەش ئامادەیی خۆمان بۆ هاوکاریکردنیان لەڕووی مرۆییەوە دەربڕی”.\nقایمقامی مەخموور ئاماژەی بۆ ئەوەش کرد کە تاوەکو ئاستی زیانەکانی ئەو بۆردومانە نازانرێت و هیچ زانیارییەکیشمان سەبارەت بە ئەوەی ئاخۆ ئەو فڕۆکانە هی چ وڵاتێکن نییە.\nكەمپی مەخموور نزیکەی 60 كلیۆمەتر لە سەنتەری شاری هەولێر دوورە و كوردانی ئاوارەی باكووری كوردستانی تێدا نیشتەجێكراون و لەلایەن ئەنجوومەنێکەوە سەرپەرشتی دەکرێت کە سەر بە پارتی کرێکارانی کوردستان(پەکەکە)ن و بەپێی زانیارییەکان ئێستا دوو هەزار و 700 خێزانی ئاوارە، 12 هەزار و 500 کەس لە کەمپەکەدا دەژین.


له ناوچه‌یه‌كى كوردستان لافاو دروستبووه و تیمه‌كان له حاڵه‌تى ئاماده‌باشیدان\nهەواڵ / کوردستان :: 24/11/2018 :: 1888 جار بینراوە\nبه‌هۆى بارانى به‌خوڕو لێزمه، له ئێواره‌ى ئه‌مڕۆوه له سنوورى مه‌نده‌لى و چه‌ند ناوچه‌یه‌كى ده‌وروبه‌رى لافاو دروستبووه و به‌هۆى ترس له زیادتربوونى لافاو تیمه فریاگوزارییه‌كان له حاڵه‌تى ئاماده‌باشیدان.\nئازاد شه‌فى، سه‌رۆكى ئه‌نجوومه‌نى شاره‌وانى مه‌نده‌لى ئه‌مڕۆ شه‌ممه 24ى تشرینى دووه‌مى 2018 به دواڕۆژى راگه‌یاند: له‌به‌ر ئه‌وه‌ى مه‌نده‌لى تاڕاده‌یه‌ك له ناوچه‌كانى ده‌وروبه‌رى نزمتره، باران بارینى زۆر ده‌بێته هۆى دروستبوونى لافاو و حاڵى حازر به‌هۆى بارانه به‌خوڕه‌كه‌ى ئێواره‌ى ئه‌مڕۆ، لافاو له ناوچه‌كه دروستبووه.\nوتیشى: "تیمه‌كانیان و لایه‌نه په‌یوه‌ندیداره‌كان خراونه‌ته حاڵه‌تى ئاماده‌باشیه‌وه بۆ ئه‌وه‌ى له ئه‌گه‌رى زیادبوونى لافاوه‌كه رێگه له رووداوى نه‌خوازراو بگرن".\nله ئێواره‌ى ئه‌مڕۆوه بارانێكى به‌خوڕ سنوورى خانه‌قین و دیاله و گه‌رمیان و چه‌ندین ناوچه‌ى دیكه‌ى گرتووه‌ته‌وه و بارانه‌كه به‌رده‌وامه.\nغالب عه‌تیه، وته‌بێژى پۆلیسى دیاله به دواڕۆژى وت: له چه‌ند ناوچه‌یه‌كى دیاله به تایبه‌تى له مه‌نده‌لى و قه‌زانییه لافاو دروستبووه‌وه و به‌هۆیه‌شه‌وه ته‌واوى تیمه‌كانیان خستوه‌ته حاڵه‌تى ئاماده‌باشیه‌وه بۆ ئه‌وه‌ى بتوانن هاوكارى هاووڵاتیان بكه‌ن له ئه‌گه‌رى هه‌ر رووداوێك به‌هۆى لافاوه‌وه بكه‌وێته‌وه.\nدوو هه‌فته له‌مه‌وبه‌ر لافاوێكى گه‌وره ناوچه‌كه‌ى گرته‌وه و به‌هۆیه‌وه رێگاى سه‌ره‌كى خانه‌قین بۆ مه‌نده‌لى بڕى و ژماره‌یه‌ك گوند زیانیان به‌ركه‌وت و له ئێستاشدا هاووڵاتیان ترسیان له دووباره‌بوونه‌وه‌ى لافاوى گه‌وره هه‌یه.


ئەنجومەنی ئاسایشی نێودەوڵەتی لەسەر ڕەوشی عێراق گەیەنراوێک بڵاودەکاتەوە\nئەنجومەنی ئاسایشی نێودەوڵەتی رایگەیاند، بە توندترین شێوە ئیدانەی ئەو هێرشە دەکەن کە 19ی تەمموزی 2021 لەبەغدا رویدا و داوا لە تەواوی وڵاتان دەکەن بۆ هەماهەنگیی چالاکانە لەگەڵ حکومەتی و هەمو دەزگا پەیوەندیدارەکانی بەگوێرەی پابەندییان و لەبەر ڕۆشنایی یاسا جیهانییەکان و بڕیارە پەیوەندیدارەکانی ئەنجومەنی ئاسایشدا.\nئەنجومەنی ئاسایشی نێودەوڵەتی لەراگەیەنراوێکدا باسی لەوەشکردوە، ''ئیدانەی ئەو هێرشە دەکەن کە 19ی تەمموزی 2021 لەبەغدا رویدا و هێرشەکەش، کە داعش پەرپرسیاری خۆی لێ راگەیاندوە، بوە مایەی کوشتنی 30 کەس و برینداربونی لانیکەم 50 کەس. ئەنجومەنی ئاسایش هاوسۆزی و سەرخۆشی گەرمی خۆیان بۆ خانەوادەی قوربانیان و حکومەتی عێراق دەردەبڕن و هیوای هەرچی زو چاکبونەوەش بۆ بریندارەکان دەخوازن. ''\nئەوەش خراوەتەڕوو، ''پشتگیری خۆیان بۆ سەربەخۆیی و سەروەری و یەکێتی خاک و پرۆسەی دیموکراسی و خۆشگوزەرانی عێراق دوپات دەکەنەوە. جەختیش دەکەنەوە لەوەی تیرۆر بە هەمو جۆرەکانییەوە هەڕەشەیەکی گەورەیە بۆ ئاشتی و سەقامگیریی جیهانی. بۆیە پەلکێشکردنی ئەنجامدەران و سەرپەرشتیکاران و دارایی دابینکەرانی ئەم کارە قێزەونانە بۆ بەردەم دادگا بەپێویست دەزانن.''\nئەنجومەنی ئاسایشی نێودەوڵەتی باسیلەوەشکردووە، ''هەر کارێکی تیرۆر لەژێر هەر بیانویەک دا بێت و بەهەر ئامانجێک بێت و لەلایەن هەر کەس و لە هەر شوێنێکدا بێت بە تاوان هەژمار دەکرێت. بۆیە لەسەر وڵاتان پێویستە بە هەمو شێوازێک بەرەنگاری هەڕەشەکانی تیرۆر بۆ سەر ئاشتی و سەقامگیریی جیهان ببنەوە بەگوێرەی دەستوری نەتەوە یەکگرتوەکان و پابەندییەکانی تری یاسا جیهانییەکان بەگرتنەخۆی یاساکانی مافی مرۆڤ و مرۆیی و پەنابەرانیشەوە. لەو روانگەیەشەوە پشتگیری خۆیان بۆ سەقامگیریی عێراق و شەڕی بەردەوامی لە دژی تیرۆر دوپات کردەوە. ''


Teaching - Dilan M Rostam\nAs a member of teaching staff at Faculty of Engineering, Department of Architectural Engineering (DARE) I am lecturing in field of Urban Sustainability, Vernacular Architecture, and Principal of Scientific Research.\nEducation is one of the greatest tools of change to any society. Having served as a Vice President for Scientific Affairs and lecturer at a university in South Kurdistan--one of the most disadvantaged areas in Middle East, I have developed enough perseverance and strength to build the foundation for a better educational future in the region.\nAs a society that consists primarily of student-age young generation, all educators in Kurdistan should see at once the enviable opportunity to help build a brighter future for the Kurdish students in particular and their society in general. I see education through a process of teaching-learning-teaching which develops in any dynamic learning environment. A principle outcome of my experience contributing to my teaching forte has resulted from this same interactive dialectics with my students, where they can apply their critical, life-based thinking to the established theories that are fielded in every formal class hour.\nAs such, I do not see the learning process as primarily the ability of memorizing data and formulae, but rather of being able to discipline and inform the mind in order to enable it in acquiring problem solving skills. My classes are occasions for engagement of flourishing ideas based on the known and valid theories, but imparting the will and ability to go beyond and above them as in search of excellence rather than blind conformity to the mundane. I advocate for a teaching philosophy that can produce students who can see themselves as part of change they want to see in the future not separate from it.\nVernacular Architecture in Kurdistan (VAR5038)\nThis is the course I am lecturing in the fled of Vernacular Architecture as an evolved Engineering for Sustainable building habit in the region. Vernacular Architecture in Kurdistan with its characteristic is discussed at the course.\nLecture is at 5th Year of Architectural Engineering program\nCourse Module Website: http://sites.koyauniversity.org/var5038\nPrincipal of Scientific Research (PSR5035)\nThis is the course I am lecturing in the fled of conducting research. Principles of Scientific Research Course Module (PSR5035) will provide students with knowledge and skill to understanding the basic principal of scientific research. This will allow them to find their scientific tasks easier. They will learn how research is conducted and fundamental questions are set out.\nLecture is at 3rd Year of Architectural Engineering program\nCourse Module Website: http://sites.koyauniversity.org/psr5035\nUrban Sustainability (URB5021)\nThis is the course I am lecturing in the fled of Urban Planing and Urban Design with aspect of Sustainability. The course creates a wide spectrum for general urban sustainability thinking, its application to cities, and engage in critical analysis of the concept of sustainability in Kurdish quest for modernism.\nLecture is at 4th Year of Architectural Engineering program\nCourse Module Website: http://sites.koyauniversity.org/urs5021\nوه‌ك ئه‌ندامێكی ده‌سته‌ی وانه‌بێژان له فاكه‌لتی ئه‌ندازیاری، به‌شی ئه‌ندازیاری ته‌لارسازی له بواری به‌رده‌وامیدان به شار (Urban Sustainability) و شێوازه نه‌ریتیه‌كانی خانووسازی (Vernacular Architecture) و بنه‌ماكانی توێژینه‌وه‌ی زانستی وانه ده‌ڵێمه‌وه.\nفه‌لسه‌فه‌ی من له وانه وتنه‌وه\nخوێندن یه‌كێكه له ئامرازه هه‌ره گرنگه‌كان كه ده‌بێته هۆی گۆڕانكاری له كۆمه‌لگادا.كاركرنم وه‌ك جێگری سه‌رۆكی زانكۆ بۆ كارۆباری زانستی و وه‌ك وانه‌بێژێك له یه‌كێك له زانكۆكانی باشوری كوردستاندا- كه یه‌كێكه له ناوچه هه‌ره په‌راوێزكراوه‌كان له ڕۆژهه‌ڵاتی ناوه‌ڕاستدا، توانای دان به‌خۆداگرتن و هێزێكی ئه‌وتۆی پێ به‌خشیم كه بتوانم هه‌وڵ بده‌م بۆ هێنانه‌دی داهاتوویه‌كی ڕۆشنتر بۆ خوێندن له ناوچه‌كه‌دا.\nبه‌هۆی ئه‌وه‌ی كه كۆمه‌ڵگاكه‌مان به‌شێوه‌یه‌كی سه‌ره‌كی پێكهاتووه له نه‌وه‌یه‌كی گه‌نج كه زۆربه‌یان له قۆناغی خوێندكاری دان، گشت مامۆستایان ده‌بێت هه‌وڵی ده‌سته‌به‌ركردنی داهاتوویه‌كی ڕۆشنتر بۆ خوێندكارانی كوردستان به‌تایبه‌تی و كۆمه‌ڵگاكه‌یان به‌شێوه‌یه‌كی گشتی بده‌ن. به‌لای منه‌وه خوێندن پرۆسه‌یه‌كی فێركردن و فێربوونه- فێركردنێك كه له ژینگه‌یه‌كی فێربوونی پڕجموجۆڵ وچالاك په‌ره‌بسێنێ.یه‌كێك له ده‌ره‌نجامه بنچینه‌ییه‌كانی ئه‌زموونه‌كه‌م كه‌بۆته هۆی زیادكردنی پسپۆریم له فێركردندا، له‌ئه‌نجامی گفتوگۆی زانستی دوولایه‌نه‌ی كاریگه‌ر  له‌گه‌ڵ خوێندكاراندا هاتۆته كایه‌وه، كه لێره‌دا خوێندكاران ده‌توانن سوود له بیروبۆچوونی ڕه‌خنه‌گرانه‌ی خۆیان و ئه‌زموونی ژیانیان ببینن بۆ زیاتر تێگه‌یشتن له و زانیاریه تیوریانه‌ی كه باسیان لێوه ده‌كرێت له پۆلدا .\nبۆیه لای من پرۆسه‌ی فێربوون ته‌نیا به‌شێوه‌یه‌كی سه‌ره‌كی بریتی نیه له بوونی توانا بۆ له‌به‌ركردنی كۆمه‌ڵه زانیاری و یاساو ڕێسایه‌كی زانستی، به‌ڵكو بریتیه له بوونی توانا بۆفیركردن و ڕاهێنانی مێشك له‌سه‌ر بیركردنه‌وه‌و به‌ده‌ستهێنانی شاره‌زایی بۆ دۆزینه‌وه‌ی چاره‌سه‌ر بۆپرسه‌كان. كلاسه‌كانی من هه‌لێكی گونجاون بۆ سه‌رقاڵ بوون به تاوتوێكردن سه‌باره‌ت به بیرۆكه گه‌شه‌سه‌ندووه‌كان به پشت به‌ستن به تیورییه زانراوو دروسته‌كان ، له هه‌مان كاتیشدا بوونی ویست و توانا بۆ ئه‌وه‌ی دوورترو به‌رزتر له‌مانه بڕۆین به‌ره‌و ئاستی نایابی، نه‌وه‌ك كوێرانه دوای هه‌ر بیرۆكه‌یه‌كی ئاسایی بێ بره‌و بكه‌وین. من پاڵپشتی ئه‌و فه‌لسه‌فه‌یه له خوێندن ده‌كه‌م كه بتوانێ خوێندكارانی وا به‌رهه‌م بهێنێ كه بتوانن خۆیان به به‌شێك له‌و گۆرانكاریانه‌ی كه ده‌یانه‌وێ له داهاتوودا بیكه‌ن بزانن نه‌ك خۆیانی لێ به دووربگرن.\nبابه‌ته‌كانی وانه وتنه‌وه‌م\nخانووکاری خۆماڵی له كوردستاندا (VAR5038)\nئه‌مه ئه‌و بابه‌ته‌یه كه له بواری شێوازه نه‌ریتیه‌كانی خانووسازی وه‌ك بوارێكی ئه‌ندازیاری گه‌شه‌كردوو به مه‌به‌ه‌ستی په‌ره‌پێدانی نه‌رێتێ گونجاو و خۆگر له خانوو دروستكردندا ده‌خوێندرێت. له وانه‌كه‌دا باس له شێوازه باوه‌كان له خانووسازی له كوردستان و تایبه‌تمه‌ندییه‌كانی ده‌كرێت.\nئه‌م بابه‌ته له پرۆگرامی قۆناغی پێنجه‌می ئه‌ندازیاری ته‌لارسازیدا ده‌خوێندرێت.\nوێبگه‌ی یه‌كه‌ی كۆرسه‌كه: http://sites.koyauniversity.org/var5038\nبنه‌ماكانی توێژینه‌وه‌ی زانستی (PSR5035)\nئه‌مه ئه‌و بابه‌ته‌یه كه له بواری ئه‌نجامدانی توێژینه‌وه ده‌خوێندرێت. یه‌كه‌ی كۆرسی بنه‌ماكانی توێژینه‌وه‌ی زانستی زانیاری و شاره‌زایی به خوێندكاران ده‌دات بۆئه‌وه‌ی له بنه‌ما سه‌ره‌كیه‌كانی توێژینه‌وه‌ی زانستی بگه‌ن. ئه‌مه كارئاسانی بۆ خوێندكاران له ئه‌نجامدانی ئه‌ركه زانستیه‌كانیاندا دروست ده‌كات و فێریان ده‌كات چۆن توێژینه‌وه ئه‌نجام ده‌درێت و پرسیاره گرنگه‌كانیش ده‌خرێنه ڕوو.\nئه‌م كۆرسه له قۆناغی سێیه‌می به‌شی ئه‌ندازیاری ته‌لارسازیدا ده‌خوێندرێت.\nوێبگه‌ی یه‌كه‌ی كۆرسه‌كه: http://sites.koyauniversity.org/psr5035\nبه‌رده‌وامیدان به شار (Urban Sustainability)\nئه‌مه ئه‌و بابه‌ته‌یه كه له بواری پلاندانان و نه‌خشه‌سازی به له‌به‌رچاوگرتنی لایه‌نی به‌رده‌وامی/خۆگری ده‌خوێندرێت. ئه‌م بابه‌ته ئاسویه‌كی فراوان له‌به‌رده‌م بیركردنه‌وه ی گشتی سه‌باره‌ت به به‌رده‌وامیدان به شار ده‌ڕه‌خسێنێ.جێه‌جێكردنی ئه‌مه به‌سه‌ر شاره‌كاندا ده‌بێته مایه‌ی وروژاندنی شیكردنه‌وه‌یه‌كی ڕه‌خنه‌گرانه سه‌باره‌ت به چمكی به‌رده‌وامی له كۆمه‌ڵگای كوردی كه له ئێستادا سه‌رگه‌رمی تازه‌كاریه/ مۆدیرنزمه.\nئه‌م بابه‌ته له قۆناغی چواره‌می ئه‌ندازیاری ته‌لارسازی ده‌خوێندرێت.\nوێبگه‌ی یه‌كه‌ی كۆرسه‌كه:http://sites.koyauniversity.org/urs5021


لە شاری سلێمانی چلەی ماتەمینی حەمید دەروێش بەڕێوەچوو\nئه‌مڕۆ ۳۰-۱۱-۲۰۱۹، له هۆڵی تەواری شارى سلێمانی، به‌ئاماده‌بوونى ژمارەیەک که‌سایه‌تى حزبی و حکومى باشور و رۆژئاوای کوردستان چله‌ى ماته‌مینى سیاسەتمەدار مامۆستا حه‌مید ده‌روێش هاورێ و دۆستی دێرینی سەرۆك مام جەلال و سکرتێری حزبی دیموکراتی پێشکه‌وتنخوازی کورد له سوریا بەڕێوەچوو.\nلە ڕێوڕەسمەکەدا، دوای داگیرساندنى چل مۆم، له‌لایه‌ن عه‌لى شه‌مزینى ئه‌ندامى مه‌کته‌بی سیاسی حزبی دیموکراتى پێشکه‌وتنخوازی کورد له سوریا وتارێک پێشکه‌شکرا و تێیدا تیشکى خسته‌سه‌ر مێژووی خه‌بات و تێکۆشانى مامۆستا حه‌مید و ئەوەشی خستەڕوو کەهاورێ و دۆستی دێرینی سەرۆك مام جەلال بوو لەچەندین قۆناغ و وێستگەی ژیانیاندا پێكەوە خەباتیان بۆ بەدیهێنانی مافە رەواكانی گەلی كورد كردوە، بەردەوامیش پێداگری لەسەر پیادەكردنی سیاسەتی چەپكە گوڵەكەی مام جەلال دەكردەوە.\nحەمید دەروێش یەكێك بوو لە تێكۆشەرانی سیاسیی ناسراوی گەلی كورد لە رۆژئاوای كوردستان، پەیوەندی لەگەڵ سیاسەتمەدارانی کورد بەهێز بوو، بەتایبەتی لەگەڵ سەرۆك مام جەلال، حەمید دەروێش لە ساڵی ١٩٣٦ لە گوندی قەهرەمانیا لە ناحیەی درباسیەی پارێزگای حەسەكە لەدایكبووە، لە رۆژى ۲٤-۱۰-۲۰۱۹ لە قامیشلۆ كۆچی دوایكرد.


له دوو روداوى جیادا 3 گه‌نج بوونه قوربانى\nهەواڵ / کوردستان :: 21/06/2019 :: 364 جار بینراوە\nسەرلە ئێوارەی ئەمڕۆ هه‌ینى 21ى حوزه‌یران، له دوو روداوى جیادا له ناحییه‌ى شاره‌زوور دوو گه‌نج گیانیان له‌ده‌ستدا و یه‌كێكى تریش برینداربوو.\nرائید بەرزان عوسمان، وتەبێژی بەڕێوەبەرایەتی پۆلیسی هەڵەبجە بە دواڕۆژ-ی راگەیاند: "سەرلە ئێوارەی ئەمڕۆ لەسەر رێگای ناحیەی خورماڵ هەڵەبجە لە نزیک گوندی (گردی گۆ) لەئەنجامی پێکدادانی ماتۆڕسکیلێک و ئۆتۆمبێلێکی جۆری نیسان دەبڵ گەنجێکی تەمەن 19 ساڵ گیانی لەدەستدا".\nوتیشى: "ئەو گەنجەی گیانی لەدەستداوە دانیشتوی ناحیەی شاره‌زوورى سەربە پارێزگای هەڵەبجەیە و ناوى شاهید عومه‌ر-ه. هاوکات سەرنشینێکی دیکەی ماتۆڕسکیلەکەش بەسەخی برینداربووه، بەمەبەستی وه‌رگرتنى چارەسەر رەوانەی نەخۆشخانەی فریاکەوتنی هەڵەبجەکراوه".\nوتەبێژەکەی پۆلیسی پارێزگای هەڵەبجە ئەوەشی خسته‌ڕوو: "شۆفێری ئۆتۆمبێلەکە بەبڕیاری دادەوەری لێکۆڵینەوە هەڵەبجە بەندکراوە، بەپێ یاسای 24 هاتوچۆ پەڕاوی لێکۆڵینەوەی لەبنکەی پۆلیسی خورماڵ بۆ كراوه‌ته‌وه".\nهاوكات سه‌رله ئێواره‌ى ئه‌مڕۆ گه‌نجێكى ته‌مه‌ن 18 ساڵ دانیشتووى قه‌زاى شاره‌زوور، له‌كاتى راوه‌ماسیدا له چه‌مى تانجه‌رۆ خنكا و دواى دۆزینه‌وه‌ى ته‌رمه‌كه‌شى ره‌وانه‌ى پزیشكى دادى سلێمانى كرا.\nكه‌مال ئه‌حمه‌د، به‌ڕێوه‌به‌رى راگه‌یاندنى نه‌خۆشخانه‌ى گشتى شه‌هید ڕه‌وف به‌گ له قه‌زاى شاره‌زوور، به دواڕۆژ-ى راگه‌یاند: "سه‌رله‌ئێواره‌ى ئه‌مڕۆ ته‌رمى گه‌نجێكى ته‌مه‌ن 18 ساڵ گه‌یه‌نرایه به‌شى فریاكه‌وتنى نه‌خۆشخانه‌كه‌مان پاش ئه‌نجامدانى لێكۆڵینه‌وه‌ى سه‌ره‌تایی ده‌ركه‌وت كه خنكاوه".\nوتیشى: "ئه‌و گه‌نجه‌ى كه خنكاوه ناوى ( هاوكار حه‌مه‌ساڵح)ه، دانیشتووى قه‌زاى شاره‌زووره و له‌كاتى ره‌وه‌ماسیدا له چه‌مى تانجه‌رۆ له نزیك گوندى (ته‌پى كه‌ره‌م) خنكاوه".\nبه‌ڕێوه‌به‌رى راگه‌یاندنى نه‌خۆشخانه‌ى گشتى شه‌هید ڕه‌وف به‌گ له قه‌زاى شاره‌زوور، ئه‌وه‌شى خسته‌ڕوو: به‌مه‌به‌ستى لێكۆڵینه‌وه‌ى زیاتر له هۆكارى گیانله‌ده‌ستدانه‌كه‌ى ته‌رمى گه‌نجه‌كه ره‌وانه‌ى پزیشكى دادى سلێمانى كاروه، هاوكات لایه‌نه په‌یوه‌ندیداره‌كان په‌ڕاوى لێكۆڵینه‌وه‌یان بۆ رووداوه‌كه كردوه‌ته‌وه.


کوردپرێس :: Kurdpress News Aganecy - دۆخی نالەباری پارکی کۆنینەی هەرسین دەرەنجامی بێ‌تەگبیرییە\nجێگری سەرۆکی کۆمەڵی نەتەوەیی هونەرمەندان و پیشەکارانی پیشە‌ی دەستیی وڵات:\nدۆخی نالەباری پارکی کۆنینەی هەرسین دەرەنجامی بێ‌تەگبیرییە\nبەشی ئێران/ کرماشان- هونەرمەندێکی بەرچاوی وڵات وتی: یەکەمین هەنگاو بۆ سامان بەخشین بە پارکی کۆنینەی هەرسین بەڕێوەبردنی کۆڕبەندێکی هاوفیکری بە بەشداری خاوەن‌ڕایان و پسپۆڕانی بوارە جۆراوجۆرەکانە.\nفیروز ناسری هەرسینی لە لێدوانێک بۆ هەواڵدەریی کوردپرێس وێڕای ئاماژە بە هۆکاری وەک بێ‌تەگبیری، نەبوونی بەرێوەبەرایەتییەکی ڕێکوپێک، کەمتەرخەمی و ترسی لە کیس‌چوونی پۆستی بەڕێوەبەرایەتی لە بەدیهاتنی ئەم دۆخە نالەبارەی پارکی کۆنینەی سەراو هەرسین، ڕایگەیاند: بەداخەوە لە ماوەی 30 ساڵی ڕابردوودا، میراتی فەرهەنگی سەبارەت بە پاراستنی ئەم ئاسەوارە مێژووییانە کەمتەرخەم بووە و لەم ناوەدا زۆرترین بایەخ بە بابەتی وەک کڕین و فرۆشتنی گڵیم دراوە.\nناسری هەرسینی ئاشکرای کرد: پاش کۆڵینەوەکان کە لە لایەن تیمی کۆنینە‌ناسی ئەنجام دراون، تێزی کۆشک تا کۆشک هاتە ئاراوە کە ئاماژە دەکات بە کۆشکی سەراو تا کۆشکی شاپوور و جەختیش دەکاتەوە ئەم ناوانە دەبێت کۆڵینەوەی لەسەر بکرێت. دیارە ئەنجامدانی ئەو کارە تێچوویەکی ئێجگار زۆری دەوێت.\nناوبراو لە درێژەدا وتی: جێبەجێ کردنی ئەم پڕۆژەیە پێویستی بە ئامادەکاریی زۆر هەیە لەوان کڕینی مڵک و دووکانەکانی سەر ڕێگا، خاک‌هەڵگری و دەرهێنانی بینا مێژووییەکان لە ژێر خاک، ڕاگرتن و داخستنی شەقامی سەرەکی و هەندێک شتی دیکەیە کە پێویستی بە داڕشتنی پلانێکی رێکوپێک و ئیرادەیەکی بەهێزە.\nجێگری سەرۆکی کۆمەڵی نەتەوەیی هونەرمەندان و پیشەکارانی پیشە‌ی دەستیی وڵات ئاشکراشی کرد: ئەگەر ئەم پڕۆژەیە جێبەجێ بکرێت ئەوا هەرسین وەکوو یەکێک لە سەرەتاییترین شوێنەکانی شارستانییەتی مرۆڤ پێناسە دەکرێت و دەبێتە جەمسەرێکی گەشتیاری.\nکۆدی هەواڵنێر: 60108\nکۆدی بابه‌ت: 69212 | به‌روار: ۱۳۹۵/۱۱/۲۸ | کاتژمێر: 20 : 53\nسەرمایەدانەریی 3 کۆمپانیای بیانی بۆ وەبەرهێنانی کێڵگەی نەوتی چەنگوولە لە ئیلام\nپڕۆژه یاسای دەرەوەی سنوورەکان له دژی برایانمان له ناوچەکەدا نییه\nگۆڕان بڕیاری دا دەنگی ئەرێنی بە ڕیفراندۆم بدات\n"هۆشەنگ بازوەند" وەک پارێزگاری کرماشان دیاری کرا\nمێژوو لاپەڕەیەکی ڕەش بۆ دوژمنانی کورد و عێراقی تۆمار دەکات\nمه‌ڵبه‌ندى ٢ی یه‌کێتى له کەرکووک بانگەشەی دەنگی بەڵێ بۆ سەربەخۆیی هەرێمی کوردستان دەکات\nمەسعوود بارزانى: ته‌نیا بۆ سه‌ربه‌خۆیی قوربانی ده‌ده‌ین و ئه‌گه‌ر عیبره‌ت له رابردوو وه‌رنه‌گرین خوا بمانگرێت\nÎranê esmanê xwe li Herêma Kurdistanê girê da/ Dibe ku deriyên sînorî jî bên girtin\nLi Xurasanê agirgedeyeke dîrokî\nZana ji NY`yê re nameyek şand û ji bo referandumê daxwaza piştgiriyê kir\nBiryara dawî hat dayîn: Kerkûk diçe referandûmê\n5 تێبینی که ده‌بێ له‌باره‌ی گشتپرسیی هه‌رێمی کوردستانه‌وه بزانین/ مۆرگان ئێل کاپلان و ڕه‌مزی ماردینی*


ژیان | جیهان | ئەمریکا: سەدان سزای ئابوری لەسەر ئێران دەهێڵینەوە\nئەمریکا: سەدان سزای ئابوری لەسەر ئێران دەهێڵینەوە\n2021-06-09 | 82 جار خوێندراوەتەوە\nوه‌زیری ده‌ره‌وه‌ی ئه‌مه‌ریكا رایگه‌یاند، تا بە تەواوی نەگەینە ڕێککەوتن لە گەڵ ئێران سه‌دان سزای ئابوری لەسەر ئەو وڵاتە دەهێڵینەوە.\nئەنتۆنی بلینکن وەزیری دەرەوەی ئەمریکا لەبەردەم ئه‌نجومه‌نی پیراندا ڕایگەیاندووە، "ئه‌مه‌ریكا تا ئێستا نازانێت كه ئێران ئاماده‌یی تێدایه بگه‌ڕێته‌وه بۆ پابه‌ندبوونی به رێككه‌وتنی ئه‌تۆمی 2015 یان نا".\nدەشڵێت، "ئه‌گه‌ر ئێران به‌رده‌وام بێت له پێشێلكردنی رێكه‌وتنه‌كه ئه‌وا كات كۆتایی دێت له‌به‌رده‌م ئه‌و مادده پیتێنراوانه‌ی كه ئێران كه‌ڵه‌كه‌ی كردوون، چونكه دروستكردنی چه‌كی ئه‌تۆمی ته‌نیا چه‌ند هه‌فته‌یه‌كی به‌سه ".\nوەزیری دەرەوەی ئەمریکا ئەوەشی وتووە، "هەرچەندە لەگەڵ زۆرێک لە وڵاتانی جیهان لە هەوڵداین بۆ ئەوەی ئێران بگەرێتەوە بۆ ڕێککەوتنى ئەتۆمی بەڵام ئێران نزیكبووه‌ته‌وه له‌خاڵی كۆتایی دروستكردنی چه‌كی ئه‌تۆمی ".\nئەمەش لە کاتێکدایە هەفتەی پێشوو گەڕی پێنجەمی گفتوگۆکانی ئێران و وڵاتانی ڕۆژئاوا لەسەر ڕێککەوتنى ئەتۆمی بەڕێوەچوو و ئێرانیش دەڵێت پابەندی ڕێککەوتنەکە دەبێـت ئەگەڕ سزاکانی سەری هەڵگیرێن.